qundao/data-zh-poetry huggingface dataset:
题岳蒙泉葡萄画
作者：倪岳
朝代：明

往年曾说蔡中郎，唾落骊珠颗颗香。却忆凉州辛苦地，个中滋味亦亲尝。远道归来把一麾，转头零落又成悲。旧家只有葡萄在，从此无劳说荔支。
题岳蒙泉葡萄画·其一
作者：倪岳
朝代：明

往年曾说蔡中郎，唾落骊珠颗颗香。却忆凉州辛苦地，个中滋味亦亲尝。
题岳蒙泉葡萄画·其二
作者：倪岳
朝代：明

远道归来把一麾，转头零落又成悲。旧家只有葡萄在，从此无劳说荔支。
题江景便面
作者：倪岳
朝代：明

客舟欲渡未渡，僧钟似闻不闻。北固群山远隔，南零一水中分。
题湖山雨意图
作者：倪岳
朝代：明

湖云欲雨湿不飞，千山万山烟雾迷。翻崖拥壑忽已暝，白日半没青天低。模糊乱压云梦泽，掩映乾坤渐昏黑。浦溆争投渔子舟，岚光净锁幽人宅。雷輷电走风更豪，彷佛捲去檐头茅。幽人惊起不敢睡，耳边但觉苍龙号。苍龙变化鼓馀勇，瞥起直上惊汹涌。山木微茫猿狖啼，虹霓明灭蛟鼍恐。霹雳列缺乘云来，连峰峭壁皆崩摧。青冥浩荡不可测，沉沉一镜当中开。鱼虾带去半空落，水天顷刻皆回薄。势凌五岳自峥嵘，忽转孤岩已冥寞。影响奔腾雨意深，须臾过眼气萧森。定知四海沾濡意，足慰三农渴望心。秖今炎炎苦天旱，退食披图发长叹。谁解为霖振槁枯，空对遗编读云汉。
题瀛洲学士图
作者：倪岳
朝代：明

等閒图画亦堪传，身在瀛洲不是仙。谁道当年闫立本，报功只解写凌烟。绿杨深处对楸枰，黑白虚劳二子争。后着纵高人亦解，可怜功业在登瀛。日长台阁动丝桐，何处南薰续舜风。破阵功高元有曲，凭谁谱入七弦中。天荣图书属上公，衣冠终日仰高风。悬知千载贞观治，不负当时讨论功。
题瀛洲学士图·其一
作者：倪岳
朝代：明

等閒图画亦堪传，身在瀛洲不是仙。谁道当年闫立本，报功只解写凌烟。
题瀛洲学士图·其三
作者：倪岳
朝代：明

日长台阁动丝桐，何处南薰续舜风。破阵功高元有曲，凭谁谱入七弦中。
题瀛洲学士图·其二
作者：倪岳
朝代：明

绿杨深处对楸枰，黑白虚劳二子争。后着纵高人亦解，可怜功业在登瀛。
题瀛洲学士图·其四
作者：倪岳
朝代：明

天荣图书属上公，衣冠终日仰高风。悬知千载贞观治，不负当时讨论功。
题瘦竹卷
作者：倪岳
朝代：明

骨立棱棱玉一枝，玉河人自渭川移。休文閒赋郊居日，子美孤吟饭颗时。馋守虽贫还易得，俗夫非病亦难医。首阳绝粒于今远，犹似癯然力不支。
题白纸扇
作者：倪岳
朝代：明

缺月飞从东海来，吴刀斫破冰蟾胎。寒光迸人不敢近，星斗错落云中开。老夫拾得不盈把，一夜凉风满天下。
题秋江归棹图
作者：倪岳
朝代：明

落日未落悬林梢，西风芦荻秋萧骚。秋江水浅石齿齿，古堤杨柳凌云高。三老长年何促速，百丈牵船过林麓。布帆无恙晚初收，急篙撑向前村宿。家住前村深复深，翩然谁识归来心。脱身风浪老亦足，放迹云山何处寻。君不见陶潜松菊荒芜久，张翰莼鲈果何有。乡思方浓宦味轻，冥鸿一去空翘首。此图不辨陶与张，吴淞远矣更柴桑。我生窃禄愧无补，时望白云怀故乡。
题竹二首
作者：倪岳
朝代：明

湘云流尽水痕乾，玉骨伤秋露气寒。饥凤夜深飞不去，也随群鸟宿江干。□□□稳楚江秋，灵瑟声寒泪不收。明月莫随流水去，好应长照梦中游。
题竹二首·其一
作者：倪岳
朝代：明

湘云流尽水痕乾，玉骨伤秋露气寒。饥凤夜深飞不去，也随群鸟宿江干。
题竹二首·其二
作者：倪岳
朝代：明

□□□稳楚江秋，灵瑟声寒泪不收。明月莫随流水去，好应长照梦中游。
题竹石
作者：倪岳
朝代：明

湘江不可渡，披图开我心。万玉倚晴碧，彷佛湘山阴。清商耸毛发，苍雪何萧森。霜寒白石瘦，林迥青烟深。危梢拂层巘，远黛迷孤岑。泠泠发天籁，悠悠引鸾音。幽贞良足娱，密荫还相临。怀哉冰雪冱，挺挺纷难侵。佳境渺在望，何当遂招寻。临风意无限，因之感微吟。
题胡马图
作者：倪岳
朝代：明

大碛飞沙白于雪，北风怒号海冰裂。髯胡把控正愁寒，地上骐驎汗成血。骐驎元出洼水中，朝刷天河暮崆峒。飘飘四骏尽龙种，风神各异筋骨同。紫燕飞兔思腾踏，走狗苍鹰气萧飒。雄姿自足画图传，奇材岂与驽骀合。一匹虽瘦标格存，试出还空冀北群。伏枥谁能保终惠，行边犹解策高勋。可怜共饱沙场草，无由一骋千里道。天涯霜露莽萧条，秪恐骅骝易衰老。髯胡髯胡不敢骑，好从重译献彤墀。玉台阊阖阅清峻，却看黄帕盖鞍时。
题胡骑纵猎图四首
作者：倪岳
朝代：明

清霜落尽塞草黄，惊飞山鹊东南翔。飘然栖息自有适，海天一色秋茫茫。紫袍白马者谁子，玉鞭半绾青丝缰。自远望之重太息，虽有矰缴安能将。黄沙漠漠吹西风，高原草树交深丛。嗟哉狡兔自三窟，失身何处潜其踪。猎人手挽明月弓，追逐更骋胡青骢。眼中得丧君莫讶，归来欲慰君庖充。野阔天空云影孤，白沙浅水经霜枯。联翩何处起双雁，稻粱谋远思江湖。忽然见此虬髯胡，雕弓满控金仆姑。何当健翮快高举，莫遣朔风吹绿芜。胡儿匹马明玄霜，臂韝正立孤鹰苍。举头双影夕阳外，野鸭相呼云水乡。苍鹰欲奋鸭惊逝，披图不觉增慨慷。天生万物贵得所，同类相残徒自伤。
题胡骑纵猎图四首·其一
作者：倪岳
朝代：明

清霜落尽塞草黄，惊飞山鹊东南翔。飘然栖息自有适，海天一色秋茫茫。紫袍白马者谁子，玉鞭半绾青丝缰。自远望之重太息，虽有矰缴安能将。
题胡骑纵猎图四首·其三
作者：倪岳
朝代：明

野阔天空云影孤，白沙浅水经霜枯。联翩何处起双雁，稻粱谋远思江湖。忽然见此虬髯胡，雕弓满控金仆姑。何当健翮快高举，莫遣朔风吹绿芜。
题胡骑纵猎图四首·其二
作者：倪岳
朝代：明

黄沙漠漠吹西风，高原草树交深丛。嗟哉狡兔自三窟，失身何处潜其踪。猎人手挽明月弓，追逐更骋胡青骢。眼中得丧君莫讶，归来欲慰君庖充。
题胡骑纵猎图四首·其四
作者：倪岳
朝代：明

胡儿匹马明玄霜，臂韝正立孤鹰苍。举头双影夕阳外，野鸭相呼云水乡。苍鹰欲奋鸭惊逝，披图不觉增慨慷。天生万物贵得所，同类相残徒自伤。
题衍圣公东庄卷
作者：倪岳
朝代：明

郡城西接泮池头，别墅新成望野楼。登罢有山还小鲁，迁馀无地可存周。窗迎晓日人初起，座拥春风客自留。不独课农知稼穑，浴沂归咏亦优游。
题镜川杨先生园亭宴客诗卷
作者：倪岳
朝代：明

短篱曲径水之湄，面面春光日日宜。入座雨香芳草合，开帘风软落花迟。长怀廊庙匡时学，犹见园亭宴客诗。宦业自高心自乐，平生佳兴许谁知。
题鲍栗之同知江山无际卷
作者：倪岳
朝代：明

渺渺天东南，中与一线侔。上出岷峨根，下合瀛海流。乾坤几今古，日月争沉浮。沆漭巫峡春，汨没匡庐秋。金山有遗刹，汉阳多高楼。平生丈夫志，雅慕子长游。披图兴无际，拟溯青溪舟。迟回不可往，望望双飞鸥。
题鲜于渊学士遗墨
作者：倪岳
朝代：明

皇颉久不作，史籀亦已尘。古学既凋丧，古制遂沉湮。文繁世愈降，作者日维新。春蛇复秋蚓，萎薾何足珍。有美渊学士，运笔如有神。翰墨盈海内，声华重儒绅。悠悠百年后，继之更何人。开卷抚遗迹，黯然忽悲辛。商敦与周鼎，此器谁为陈。图书道如在，会见风俗淳。
题鹤仙为诸鍊师
作者：倪岳
朝代：明

湘江水深流不竭，湘山云间还峍屼。黄鹤楼头铁笛声，一声吹落长空月。主人独倚阑干望，仰见一鹤西南翔。上有仙人醉不醒，也知倒尽瑶池觞。瑶池宴罢日色晚，跨鹤归来不知远。霞裾行逐天风长，放浪人间会须返。相逢相别君莫愁，迟当携尔登瀛洲。揽衣上鹤复飞去，但见湘山寂寂江悠悠。
风雪泊沧洲
作者：倪岳
朝代：明

鲸川云暗雨霏霏，又见寒风捲雪飞。尊酒重劳留客住，楼船直解阻人归。使君情话灯前久，游子乡书雁后稀。北阙天高南国远，倚篷一望两依依。
驾部张员外汝弼以寒不及出饯赋诗见诮遂用韵二首一以赠沈一以答张
作者：倪岳
朝代：明

月落卢沟客渡河，狐裘骢马晓寒多。重来会接郎官舄，此去应留刺史靴。酌别情深浑不醉，纪行诗好更须哦。河汾旧地馀桃李，一道春风定若何。休文一别隔关河，况复城东路不多。兴到肯回高士棹，醉归懒脱谪仙靴。空劳折简逢人寄，不及挥毫对客哦。独拥寒炉成底事，定从灰里拨阴何。
驾部张员外汝弼以寒不及出饯赋诗见诮遂用韵二首一以赠沈一以答张·其一
作者：倪岳
朝代：明

月落卢沟客渡河，狐裘骢马晓寒多。重来会接郎官舄，此去应留刺史靴。酌别情深浑不醉，纪行诗好更须哦。河汾旧地馀桃李，一道春风定若何。
驾部张员外汝弼以寒不及出饯赋诗见诮遂用韵二首一以赠沈一以答张·其二
作者：倪岳
朝代：明

休文一别隔关河，况复城东路不多。兴到肯回高士棹，醉归懒脱谪仙靴。空劳折简逢人寄，不及挥毫对客哦。独拥寒炉成底事，定从灰里拨阴何。
龙潭驿小憩
作者：倪岳
朝代：明

背负层峦面俯江，水光山色动轩窗。迁移自昔知逾几，建置如今信少双。岸近也应便北渡，地雄端可殿南邦。遥思来往皇华节，能赋何人笔似杠。
别占城
作者：倪峻
朝代：明

奉使占城四月留，今朝策马欲登舟。风传鼓角残云卷，日映旌旗宿雾收。马援不来人尽仰，张骞归去若为俦。明年金阙朝元日，还造鹓行拜冕旒。
秋日
作者：倪峻
朝代：明

远客伤秋思，虚堂独掩扉。墙阴鸣落叶，窗隙漏斜晖。感物题新句，寻人补旧衣。因思蘧伯玉，点检昔年非。
送杨宗浩之青州
作者：倪峻
朝代：明
体裁：古风

都门二月春弥漫，柳丝拂地苍烟团。清樽高馆与君会，细风晓露生嫩寒。君今奉命往何许，云是传经向东鲁。到时群芳次第呈，泮水芹宫杏花吐。嗟余潦倒忝同门，年来蹇滞无足论。长安旅邸久寂寞，慰我怜君似弟昆。弟昆情深那忍别，鸿鹄高飞异跫蹶。兹辰莫惜酒杯乾，后夜相思望明月。
送沈诚甫归无锡
作者：倪峻
朝代：明
体裁：七言律诗

秦淮东望思依依，一曲阳关送客归。吟爱晓风轻拂面，行从春雨细沾衣。山厨竹里新篘熟，溪馆花边紫蕨肥。何日归来同此乐，醉眠芳草看云飞。
送王汝翼归晋陵
作者：倪峻
朝代：明
体裁：古风

官路雨新晴，都门柳堪折。送子归故乡，情深讵能别。骊驹止复歌，酒酣耳双热。怅望不可攀，徘徊伫江月。
题画
作者：倪峻
朝代：明
体裁：七言绝句

日斜云敛树毵毵，天际青山露玉簪。一棹归来无长物，清风明月满天南。
黄鹂
作者：倪峻
朝代：明
体裁：七言绝句

东风吹暖入金衣，飞上垂杨第一枝。自是迁乔为求友，肯忘幽谷并栖时。
秦坡
作者：倪巨
朝代：明

雨后秦坡水，势若天潢注。非风亦非雷，摇动山中树。
七十自言
作者：倪应征
朝代：明
体裁：七言律诗

七十年来剩此身，物情阅尽且忻忻。沧桑幻局棋频换，睡觉黄粱味始真。大梦主人谁唤醒，小窗日课独评论。春光不弃贫家屋，草色庭前又一新。
幽居
作者：倪应征
朝代：明
体裁：七言律诗

半亩茅茨千卷书，数竿修竹荫阶除。月将素影供清夜，鸟送新阴伴索居。艺药治畦花罥草，□臣觅句蝶翻裾。悠闲闲到无聊处，漫学相如赋子虚。
病中遣兴
作者：倪应征
朝代：明
体裁：七言绝句

病中检点旧青囊，惯着芒鞋未忍藏。采药山中忘历日，秋风细细逐沧浪。
赠侍仙侄
作者：倪应征
朝代：明
体裁：七言律诗

世德深培已百年，梦梦时欲问苍天。图南未落孙山后，奏赋应居元白先。驿路莺花江令笔，山城风景祖生鞭。衰宗物望全凭汝，珍重毋教老眼穿。
赠邹吹之六十
作者：倪应征
朝代：明
体裁：七言律诗

风华刊落剩骦裘，逸宕湖山六十秋。气逼剑霜诗骨冷，韵标花社墨香浮。仙源路近桃千树，尘世氛消茗一瓯。自是此中堪久视，何须海外觅丹邱。
和仲驭南园诗
作者：倪抚
朝代：明
体裁：五言律诗

廓落成冬事，孤楼不厌凭。爱閒先遣鹤，忌俗并疏僧。诗似交难少，泉因雨易增。棱棱天地色，池月共如冰。
菩萨蛮·送春
作者：倪抚
朝代：明

年年白放春归去，无端又是风和雨。倦态不成妆，春宵恨转长。一灯红夜午，城上闻更鼓。鱼钥锁双扉，愁他梦里归。
松溪书感
作者：倪政
朝代：明
体裁：七言律诗

一官两度到南闽，路入松溪染客尘。马过岭头云窅渺，船来渡口石嶙峋。山居屋破多无主，野寺门开不见人。四十年馀游此地，宦情牢落鬓如银。
丁卯岁赴京会试宿茌平驿梦为诗二句既觉足成一绝书之
作者：倪敬
朝代：明
体裁：七言绝句

铜凫香冷起栖鸦，疏雨閒庭落杏花。记得梦中诗句好，起来和月写窗纱。
剪韭亭
作者：倪敬
朝代：明
体裁：七言律诗

种得嘉蔬近草堂，园丁相报已堪尝。丛丛漫度黄金剪，叶叶齐盛紫竹筐。一握风丝随手嫩，千条露带入厨香。杜陵风味曾同赏，雨夜悠悠入醉乡。
唐马图
作者：倪敬
朝代：明
体裁：古风

厉精坠地云气黑，龙媒贡自那耆国。英风飒爽生天闲，白玉鸣珂紫金勒。石阑干外草茸茸，一声嘶断落花风。只今万乘巡游少，立尽芭蕉日影红。
寄李仲宁
作者：倪敬
朝代：明
体裁：七言绝句

一自携书谒帝扉，春山谁共拾灵芝。萧斋记得鹅湖上，敲落灯花夜半棋。
惠山泉
作者：倪敬
朝代：明

喷壑西来起白虹，奔冲势欲倒危峰。双池涵空浴雨曜，一气化云从九龙。香带落花红滚滚，细穿修竹绿溶溶。一瓢会入调羹鼎，未必中泠世所宗。
暮春有怀邹洪远
作者：倪敬
朝代：明
体裁：七言律诗

好客当年孰与伦，吟樽满满贮芳春。生憎绣幄花无语，故倩雕笼鸟唤人。歌扇双挥金蛱蝶，舞茵齐压玉麒麟。凤城回首韶光暮，落絮游丝别恨新。
江南弄送张主事之南京
作者：倪敬
朝代：明
体裁：古风

绿荷如茵刺烟素，兰蘋雨香眠白鹭。青骊结驷天上来，鸭觜滩头人唤渡。桨声轧轧水悠悠，何处女郎歌棹讴。双鸳踏水不成浴，飞向芙蓉别渚秋。芙蓉别渚红云里，十二楼台倚天起。五陵年少争豪奢，独有郎官心似水。
竹雪斋
作者：倪敬
朝代：明
体裁：七言律诗

翡翠枝头粉作团，冻云高覆细琅玕。水精帘外鸣琼佩，云母窗前舞白鸾。鹤氅光摇三径晓，洞箫声散九天寒。主人胜赏敧纱帽，酒力微时正倚栏。
赵太祖蹴鞠图
作者：倪敬
朝代：明
体裁：古风

小苑垂杨弄晴碧，万几馀暇同欢集。锦毬交蹴往来频，落花流水春无迹。君王奋袂张虬须，宛似骊龙夜戏明月珠。侍臣却立一挥手，仰抛红日直上青云衢。宫靴扑簌腾香雾，紫凤翻身彩鸾舞。星移斗转经几时，回首月华过十五。
过洞庭思范文正公岳阳楼记
作者：倪敬
朝代：明
体裁：古风

长帆百里乘风举，巨浪茫茫洒荆楚。自从混沌剖裂时，势与乾坤互吞吐。孤城遥见是巴陵，城上危楼犹数层。江山都在阑干角，怀古情深不忍登。昔贤五色如杠笔，倒捲银河翻几席。先忧后乐此时心，万古中天悬白日。我亦江湖作远游，寸心长系百年忧。三湘南去叫虞舜，苍梧日落云悠悠。平洲芳草齐如剪，长吟不作骚人怨。一声风笛雁茫茫，回首君山天际远。
送丘解元归琼州
作者：倪敬
朝代：明
体裁：七言律诗

柳絮吹香点客衣，都门送别思依依。三年射策期非晚，此日宁亲喜乍归。花谢驿亭春荏苒，潮生江浦晚依微。悬知视膳高堂上，蠡肉红鲜海蛤肥。
送过廷章茂丈
作者：倪敬
朝代：明
体裁：古风

奉君蓬池之玉鲙，郢水之香醪。百金盘龙之宝剑，五花翔鸾之翠袍。男儿拂衣出门外，壮志上薄苍旻高。几年读书在林壑，相期事业夔与皋。故人天上尽知已，伫看鹗荐登青霄。山中萝月纠相抱，夜半春禽啼寂寥。
题牧牛图
作者：倪敬
朝代：明
体裁：五言绝句

既饱原头草，还驱饮涧浔。如何子民者，不似牧童心。
题竹奉寄詹寺丞先生
作者：倪敬
朝代：明
体裁：五言绝句

湘南万里道，何处更逢君。无语倚修竹，鹧鸪啼暮云。
题雨竹图
作者：倪敬
朝代：明
体裁：七言绝句

鹧鸪啼断雨毵毵，独倚阑干酒半酣。威凤不来秋已老，暮云凝碧暗湘南。
鹦鹉洲
作者：倪敬
朝代：明

芳洲水暖蒲牙吐，健笔何人赋鹦鹉。江山不解壮登临，徒使行人悲往古。书生才气锐于锋，曹黄三子那能容。君不见南阳人龙正高卧，三顾起来续炎祚。
黄鹤楼
作者：倪敬
朝代：明

黄鹤高楼今尚在，黄鹤高飞几千载。黄鹤仙人不复回，空余江水东流海。谁能搥碎黄鹤楼，谁能踢翻鹦鹉洲。诗人吾已轻崔灏，明月清风且放舟。
余自壬辰释褐同白阳毕公谒天官选公得云间李余得楚泽令一行作吏南北各天闻问遂蛩然矣乃公扬历中外骏声蔚起回翔南北周践台部盖吾榜中自眉也不佞蕙自谢铨务一卧二十余年姑从兵燹之后再成小草得侍公于南大司农部也日共朝夕奉以周旋亦奇合哉公地望隆甚中外引领公入筦铨衡晋陟揆席乃公遽以告老求去公何尝老哉上不忍拂公之意暂从其请旦夕且召公矣才赓埙篪遽赋绣衮三十年何握手之难而分袂之易也谬成四章以别
作者：倪斯蕙
朝代：明

三朝元老大司徒，媲美贤哉汉大夫。暂许毕公离左右，岂同贺监乞江湖。礼城斗烛难埋剑，溟海渊深更媚珠。圣主有恩客赐沐，久虚麟阁待君图。此去悬车十二年，飘然谁不羡登仙。老臣去国心犹赤，蚤岁辞荣发尚玄。家近东山瞻日观，阶联南斗切星悬。青松白石堪为侣，只恐林岩未稳眠。寥落知交渐渐稀，朔风觱篥话将归。一尊千里悲离席，九罭三章赋衮衣。偏爱丹崖违俗好，岂应白眼傲时非。持筹暂卷丝纶手，且理渔竿上钓矶。如云供帐出郊关，人指温公向洛还。绿野尽容开白社，明时岂合卧青山。筹边曾借谈兵外，裕国频劳握算间。若有四夷问出处，为云司马正红颜。
余自壬辰释褐同白阳毕公谒天官选公得云间李余得楚泽令一行作吏南北各天闻问遂蛩然矣乃公扬历中外骏声蔚起回翔南北周践台部盖吾榜中自眉也不佞蕙自谢铨务一卧二十余年姑从兵燹之后再成小草得侍公于南大司农部也日共朝夕奉以周旋亦奇合哉公地望隆甚中外引领公入筦铨衡晋陟揆席乃公遽以告老求去公何尝老哉上不忍拂公之意暂从其请旦夕且召公矣才赓埙篪遽赋绣衮三十年何握手之难而分袂之易也谬成四章以别·其三
作者：倪斯蕙
朝代：明

寥落知交渐渐稀，朔风觱篥话将归。一尊千里悲离席，九罭三章赋衮衣。偏爱丹崖违俗好，岂应白眼傲时非。持筹暂卷丝纶手，且理渔竿上钓矶。
余自壬辰释褐同白阳毕公谒天官选公得云间李余得楚泽令一行作吏南北各天闻问遂蛩然矣乃公扬历中外骏声蔚起回翔南北周践台部盖吾榜中自眉也不佞蕙自谢铨务一卧二十余年姑从兵燹之后再成小草得侍公于南大司农部也日共朝夕奉以周旋亦奇合哉公地望隆甚中外引领公入筦铨衡晋陟揆席乃公遽以告老求去公何尝老哉上不忍拂公之意暂从其请旦夕且召公矣才赓埙篪遽赋绣衮三十年何握手之难而分袂之易也谬成四章以别·其二
作者：倪斯蕙
朝代：明

此去悬车十二年，飘然谁不羡登仙。老臣去国心犹赤，蚤岁辞荣发尚玄。家近东山瞻日观，阶联南斗切星悬。青松白石堪为侣，只恐林岩未稳眠。
余自壬辰释褐同白阳毕公谒天官选公得云间李余得楚泽令一行作吏南北各天闻问遂蛩然矣乃公扬历中外骏声蔚起回翔南北周践台部盖吾榜中自眉也不佞蕙自谢铨务一卧二十余年姑从兵燹之后再成小草得侍公于南大司农部也日共朝夕奉以周旋亦奇合哉公地望隆甚中外引领公入筦铨衡晋陟揆席乃公遽以告老求去公何尝老哉上不忍拂公之意暂从其请旦夕且召公矣才赓埙篪遽赋绣衮三十年何握手之难而分袂之易也谬成四章以别·其四
作者：倪斯蕙
朝代：明

如云供帐出郊关，人指温公向洛还。绿野尽容开白社，明时岂合卧青山。筹边曾借谈兵外，裕国频劳握算间。若有四夷问出处，为云司马正红颜。
思贤书院六首余自壬辰释褐同白阳毕公谒天官选公得云间李余得楚泽令一行作吏南北各天闻问遂蛩然矣乃公扬历中外骏声蔚起回翔南北周践台部盖吾榜中自眉也不佞蕙自谢铨务一卧二十余年姑从兵燹之后再成小草得侍公于南大司农部也日共朝夕奉以周旋亦奇合哉公地望隆甚中外引领公入筦铨衡晋陟揆席乃公遽以告老求去公何尝老哉上不忍拂公之意暂从其请旦夕且召公矣才赓埙篪遽赋绣衮三十年何握手之难而分袂之易也谬成四章以别·其一
作者：倪斯蕙
朝代：明
体裁：七言律诗

三朝元老大司徒，媲美贤哉汉大夫。暂许毕公离左右，岂同贺监乞江湖。礼城斗烛难埋剑，溟海渊深更媚珠。圣主有恩客赐沐，久虚麟阁待君图。
赠康使君
作者：倪煌
朝代：明
体裁：七言绝句

柳洲烟碧鹤湖清，带雨行春竹马迎。布谷能知使君意，野棠枝上劝农耕。
思贤书院六首 其一 清风楼
作者：倪玑
朝代：明
体裁：五言绝句

晴楼高送目，独立晚风恬。近市浮烟重，山青欲捲帘。
思贤书院六首 其三 养蒙馆
作者：倪玑
朝代：明
体裁：五言绝句

稚子得严师，以道发明性。春馆江头开，诵声风外听。
思贤书院六首 其二 学礼亭
作者：倪玑
朝代：明
体裁：五言绝句

衣冠遵矩度，风俗回人文。大雅久不作，异言徒喧纷。
思贤书院六首 其五 息游所
作者：倪玑
朝代：明
体裁：五言绝句

白日下庭除，馀情动春斝。鹤韵转悠然，江山入清夜。
思贤书院六首 其六 漱芳池
作者：倪玑
朝代：明
体裁：五言绝句

独坐息芬芳，高怀起清咏。陂水入春生，林花带雨静。
思贤书院六首 其四 志学堂
作者：倪玑
朝代：明
体裁：五言绝句

斯道有显晦，人心无古今。升堂动遐想，时闻钟磬音。
陈贤良祠
作者：倪玑
朝代：明
体裁：五言律诗

泾水来清风，故祠香火崇。晚辞花县令，早作白牛翁。直道纷更际，高名贬谪中。恍疑相对语，孤鹤唳晴空。
咏归轩
作者：倪珣
朝代：明
体裁：古风

鲁国有狂士，旷然沂水滨。乐景会单裌，好风生暮春。童冠有佳叙，迈往迷隐沦。翱翔万仞上，孤凤鲜可伦。达人解尚友，千载揖芳芬。撰履陟山椒，返棹即河漘。朝邀烟霞友，暮引猿鹤宾。玄黄曷隘宽，日月偕走奔。云英契巳远，洙泗调弥真。世累遣末俗，获心在古人。
咏武陵庄
作者：倪珣
朝代：明
体裁：古风

寻幽秉微尚，结胜得桃源。桃花散红绮，流水出通泉。山中有好怀，三时熟新田。薄取所性足，匪必避世贤。停云白鹤岭，启户望春山。众卉罗珍琦，好鸟杂凫鹇。天风箫管引，水气篝蓑连。采菊爱陶篱，餐松候商颜。佳景会不尽，毕趣同辋川。
【双调】水仙子_东风花外小
作者：倪瓒
朝代：明

东风花外小红楼，南浦山横眉黛愁。春寒不管花枝瘦，无情水自流。檐间燕语娇柔，惊回幽梦，难寻旧游，落日帘钩。 吹箫声断更登楼，独自凭栏独自愁。斜阳绿惨红消瘦，长江日际流。百般娇千种温柔，金缕曲新声低按，碧油车名园共游，绛绡裙罗袜如钩。 因观《花间集》作 香腮玉腻鬓蝉轻，翡翠钗梁碧燕横。新妆懒步红芳径，小重山空画屏。绣帘风暖春醒，烟草粘飞絮，蛛丝落英，无限伤情。
【越调】小桃红_陆庄风景又
作者：倪瓒
朝代：明

陆庄风景又萧条，堪叹还堪笑。世事茫茫更谁料，访鱼樵。后庭玉树当时调，可怜商女，不知亡国，吹向紫鸾箫。 一江秋水淡寒烟，水影明如练。眼底离愁数行雁，雪晴天。绿红蓼参差见，吴歌荡桨，一声哀怨，惊起白鸥眠。 五湖烟水未归身，天地双篷鬓。白酒新ド会邻近，主酬宾。百年世事兴亡运，青山数家，渔舟一叶，聊且避风尘。
三月一日自松陵过华亭
作者：倪瓒
朝代：明
体裁：七言律诗

竹西莺语太丁宁，斜日山光澹翠屏。春与繁花俱欲谢，愁如中酒不能醒。鸥明野水孤帆影，鹘没长天远树青。舟楫何堪久留滞，更穷幽赏过华亭。
三月一日自松陵过华亭
作者：倪瓒
朝代：明

竹西莺语太丁宁，斜日山光澹翠屏。春与繁花俱欲谢，愁如中酒不能醒。鸥明野水孤帆影，鹘没长天远树青。舟楫何堪久留滞？更穷幽赏过华亭。
三月廿日题所寓屋壁
作者：倪瓒
朝代：明
体裁：七言绝句

梓树花开破屋东，邻墙花信几番风。闭门睡过兼旬雨，春事依依是梦中。
上巳日感怀
作者：倪瓒
朝代：明
体裁：七言律诗

石梁破屋路敧斜，僻似华阳道士家。漠漠春云飞别鹤，潺潺夜雨杂鸣蛙。閒看稚子翻书叶，时有邻翁汲井花。日暮伤心江水绿，共舟人已蹑飞霞。
上巳日感怀
作者：倪瓒
朝代：明

石梁破屋路欹斜，僻似华阳道士家。漠漠春云飞别鹤，潺潺夜雨杂鸣蛙。闲看稚子翻书叶，时有邻翁汲井花。日莫伤心江水绿，共舟人已蹑飞霞。
与伯雨登溪山胜概楼
作者：倪瓒
朝代：明
体裁：七言律诗

楼下清溪夏亦寒，溪头个个白鸥閒。风回绿卷平堤水，林缺青分隔岸山。若士振衣千仞表，何人泛宅五湖间。绝怜与子同清赏，拟向云霄共往还。
与伯雨登溪山胜概楼
作者：倪瓒
朝代：明

楼下清溪夏亦寒，溪头个个白鸥闲。风回绿卷平堤水，林缺青分隔岸山。若士振衣千仞表，何人泛宅五湖间。绝怜与子同清赏，拟向云霄共往还。
与张贞居云林堂宴集分韵得春字
作者：倪瓒
朝代：明
体裁：古风

青苔网庭除，旷然无俗尘。依微樵径接，曲密农圃邻。鸣禽忽变夏，疏花尚驻春。坐对盈樽酒，欣从心所亲。
丙子岁十月八日夜泊阊门将还溪上有怀友仁陆
作者：倪瓒
朝代：明

明发辞吴会，移舟夜淹泊。空宇垂繁星，微云暝前郭。沉沉抱冲素，悄悄伤离索。归扫松径苔，迟君践幽约。
丙子岁十月八日夜泊阊门将还溪上有怀友仁陆徵君
作者：倪瓒
朝代：明
体裁：古风

明发辞吴会，移舟夜淹泊。空宇垂繁星，微云暝前郭。沈沈抱冲素，悄悄伤离索。归扫松径苔，迟君践幽约。
东林隐所寄陆征士
作者：倪瓒
朝代：明

寝扉桃李昼阴阴，耕凿居人有远心。一夜池塘春草绿，孤村风雨落花深。不嗔野老群争席，时有游鱼出听琴。白发多情陆征士，松间石上续幽吟。
东林隐所寄陆徵士
作者：倪瓒
朝代：明
体裁：七言律诗

寝扉桃李昼阴阴，耕凿居人有远心。一夜池塘春草绿，孤村风雨落花深。不嗔野老群争席，时有游鱼出听琴。白发多情陆徵士，松间石上续幽吟。
中秋
作者：倪瓒
朝代：明
体裁：七言律诗

经旬卧病掩山扉，岩穴潜神似伏龟。身世浮云渡流水，生涯煮豆爨枯萁。红蠡捲碧应无分，白发悲秋不自支。莫负尊前今夜月，长吟桂影一伸眉。
中秋脾疾不饮有感
作者：倪瓒
朝代：明

经旬卧病掩山扉，岩穴潜神似伏龟。身世浮云度流水，生涯煮豆爨枯萁。红螺卷碧应无分，白发悲秋不自支。莫负尊前今夜月，长吟桂影一伸眉。
为吴溥泉画窠石平远并诗
作者：倪瓒
朝代：明
体裁：七言绝句

地僻林深无过客，松门元自不曾关。展将一幅溪藤滑，写得溪阴数点山。
为张来仪赋匡山读书处
作者：倪瓒
朝代：明
体裁：古风

庐山郁岧峣，上有香炉峰。影落碧天外，翠玉琢芙蓉。牵萝读书处，云灯无行踪。犹遗石岩苔，花开紫丰茸。愁心飞春雪，宝剑沈双龙。应化苏耽鹤，归栖千岁松。仙岩采芝叟，久别倘相逢。
为徐有常画叶湖别墅
作者：倪瓒
朝代：明
体裁：古风

叶湖水沦漪，松陵在其西。望见吴门山，波上翠眉低。白蘋晚风起，寒烟远树齐。水蕉笼笔格，露柳罩金堤。居贞宁汲汲，旅泊自栖栖。屏处观鱼鸟，风雨夜乌啼。
为文举画泖山图因题
作者：倪瓒
朝代：明
体裁：五言律诗

华亭西畔路，来访旧时踪。月浸半江水，莲开九朵峰。酒杯时可把，林叟或相从。兴尽泠然去，云涛起壑松。
为方厓画山就题
作者：倪瓒
朝代：明
体裁：古风

摩诘画山时，见山不见画。松雪自缠络，飞鸟亦閒暇。我初学挥染，见物皆画似。郊行及城游，物物归画笥。为问方厓师，孰假孰为真。墨池挹涓滴，寓我无边春。
为方厓画山就题
作者：倪瓒
朝代：明

摩诘画山时，见山不见画。松雪自缠络，飞鸟亦闲暇。我初学挥染，见物皆画似。郊行及城游，物物归画笥。为问方厓师，孰假孰为真？墨池挹涓滴，寓我无边春。
为曹佥事画溪山春晓图因题
作者：倪瓒
朝代：明
体裁：七言律诗

荆溪之水清涟漪，溪上晴岚紫翠围。连舸载书烟渚泊，提壶入林春蕨肥。身远云霄作幽梦，手栽花竹映山扉。矶头雪影多鸥鹭，也著狂夫一浣衣。
为曾高士画湖山旧隐
作者：倪瓒
朝代：明
体裁：六言诗

厌听残春风雨，卷帘坐看青山。波上鸥浮天远，林间鹤带云还。
为潘仁仲写梧竹草亭
作者：倪瓒
朝代：明
体裁：七言绝句

翠竹萧萧倚碧梧，一亭聊以赋閒居。浮杯乐饮思潘岳，藻思春江濯锦如。
九日
作者：倪瓒
朝代：明
体裁：七言律诗

自笑不能孤九日，一壶浊酒对西山。遥怜玉树秋风里，静看冥鸿落日间。草木萧萧云更碧，山川漠漠鸟飞还。长途谁是陶彭泽，被褐行吟意自閒。
九日登华氏溪亭
作者：倪瓒
朝代：明
体裁：七言绝句

茱萸黄菊稍班班，野水寒烟苍莽间。送客归来逢九日，华家亭上独看山。
九日过彦行用韵一首
作者：倪瓒
朝代：明
体裁：古风

荡舟烟景晚，举杯当素秋。黄花忽在眼，白发仍满头。临流发悲叹，援琴歌楚调。罢席更淹留，明月波间照。何事鹿皮翁，逃名隐屠钓。
二月十五日雨作
作者：倪瓒
朝代：明
体裁：七言绝句

风轩红杏散馀霞，堤草青青桃欲花。寒食清明看又近，满川烟雨乱鸣蛙。
二月十日玄文馆听雨
作者：倪瓒
朝代：明
体裁：七言律诗

卧听夜雨鸣高屋，忽忆陂塘春水生。何意远林饥独鹤，若为幽谷滞流莺。成丛枸杞还堪采，满树樱桃空复情。二月江头风浪急，无机鸥鸟亦频惊。
二月廿二日潘子素王叔明来慰藉临别为写水傍树林图并题
作者：倪瓒
朝代：明
体裁：五言绝句

积雨开新霁，汀洲生绿蘋。临流望远岫，归思忽如云。
云槎轩
作者：倪瓒
朝代：明
体裁：五言律诗

已比沟中断，空思海上浮。随云秋汎汎，贯月夜悠悠。无路通河汉，凭谁问女牛？漂摇非有待，吾道付沧洲。
云泉为王光大赋
作者：倪瓒
朝代：明
体裁：古风

高斋面绝壁，林密径难寻。风落松上雪，零乱幽涧阴。皓洁映鹤氅，清圆和瑶琴。閒咏以自乐，聊用忘华簪。
云溪佳处
作者：倪瓒
朝代：明
体裁：六言诗

谁觅云溪佳处，渚花汀竹迷藏。去鹤原边倚杖，浮鸥波上鸣榔。
人月圆
作者：倪瓒
朝代：明
体裁：词

伤心莫问前朝事，重上越王台。鹧鸪啼处，东风草绿，残照花开。怅然孤啸，青山故国，乔木苍苔。当时明月，依依素影，何处飞来。
人月圆·伤心莫问前朝事
作者：倪瓒
朝代：明

伤心莫问前朝事，重上越王台。鹧鸪啼处，东风草绿，残照花开。怅然孤啸，青山故国，乔木苍苔。当时明月，依依素影，何处飞来？
人月圆·惊回一枕当年梦
作者：倪瓒
朝代：明
体裁：词

惊回一枕当年梦，渔唱起南津。画屏云嶂，池塘春草，无限消魂。旧家应在，梧桐覆井，杨柳藏门。闲身空老，孤篷听雨，灯火江村。
偶成
作者：倪瓒
朝代：明
体裁：古风

积雨不肯休，萧条使人愁。哀吟四壁静，病卧百虫秋。开门望原野，江湖漭交流。谁能载美酒，为我散烦忧。
偶成
作者：倪瓒
朝代：明
体裁：七言绝句

紫燕低飞不动尘，黄鹂娇小未胜春。东风绿遍门前草，暮雨寒烟愁杀人。
元初真士居嘉禾紫虚观好与吴仲圭隐君游今年十月出示画帧命仆赋诗因次隐居韵题于上
作者：倪瓒
朝代：明
体裁：古风

鸳湖在嘉禾，湖水春浩汤。家住梅花村，梦绕白云乡。弄翰自清逸，题诗更悠长。缅怀图中人，看云杖桄榔。
八声甘州
作者：倪瓒
朝代：明
体裁：词

忆当年。飞絮燕泥香，往往落云编。记宗雷在座，阿连携手，灵运齐肩。俯仰亭台，犹昔残泪湿红鹃。芳草池边，路一样芊绵。生怕老怀作恶，似常凋短发，乍冷秋天。赖高谈如绮，拨闷晓山前。尽破除、名香法酒付馀情、晚柳与衰烟。又争奈、虞渊日薄，笛响凄然。
八月三日与刘道益连床夜话风雨凄然五日开霁道益赋诗见贻次韵一首
作者：倪瓒
朝代：明
体裁：七言律诗

扁舟小泊菰蒲雨，玄论却消身意尘。空寂室中无侍者，萧条云外不羁人。酒杯畏病不复举，灯火新凉差可亲。袅袅秋风振庭树，绿波芳草似初春。
八月十八日萧閒道馆听袁南宫弹琴是日风雨萧然有感而作
作者：倪瓒
朝代：明
体裁：古风

玉琴转清亮，风雨更飘飖。疏桐荫高馆，朱槿耀芳条。生物曷可遏，抚事发长谣。弱龄陪清宴，楢发想垂髫。相见日以老，离居梦且遥。秋江渺云水，去鹤影遥遥。
八月廿三日芙容花下留南宫岳山人饮明日岳山
作者：倪瓒
朝代：明

芙容著花已烂熳，浊酒弹琴聊少停。数声别鹄隔江渚，一醉秋天空玉瓶。况当宾客欲行迈，忍使风雨即飘零。攀条掇英重惆怅，但愿花开长不醒。
八月廿三日芙蓉花下留南宫岳山人饮明日岳山人过玉山南宫老矣不知复几聚首观花听琴情不能堪因赋长句并简玉山
作者：倪瓒
朝代：明
体裁：七言律诗

芙蓉著花已烂熳，浊酒弹琴聊少停。数声别鹄隔江渚，一醉秋天空玉瓶。况当宾客欲行迈，忍使风雨即飘零。攀条掇英重惆怅，但愿花开长不醒。
六月五日偶成
作者：倪瓒
朝代：明

坐看青苔欲上衣，一池春水霭余辉。荒村尽日无车马，时有残云伴鹤归。
六月五日偶成
作者：倪瓒
朝代：明
体裁：七言绝句

坐看青苔欲上衣，一池春水霭馀晖。荒村尽日无车马，时有残云伴鹤归。
六月六日卢氏客楼对雨呈维寅
作者：倪瓒
朝代：明
体裁：五言律诗

无家随地客，小阁看云眠。涉夏雨寒甚，似秋风飒然。舞鸾悲镜影，飞雁落筝弦。好转船头去，江湖万里天。
再用韵呈诸公
作者：倪瓒
朝代：明
体裁：七言律诗

北窗高卧自清宁，烟雾衣裳云锦屏。举世无知心自得，众人皆醉我何醒。黄熊号野兵埃黑，白骨生苔鬼燐青。旧宅荒芜时入梦，墨池谁访子云亭？
冬日窗上水影
作者：倪瓒
朝代：明
体裁：古风

日池浮湛澹，霞牖上萦回。敷腴三素云，照耀青莲台。高流辉自下，含漪敛复开。尸坐以默观，静极自春回。
凭栏人
作者：倪瓒
朝代：明
体裁：词

客有吴郎吹洞箫，明月沉江春雾晓。湘灵不可招，水云中，环佩摇。
凭阑人·赠吴国良
作者：倪瓒
朝代：明

客有吴郎吹洞箫，明月沉江春雾晓。湘灵不可招，水云中环佩摇。
刘君元晖八月十四日邀余玩月快雪斋中，命余
作者：倪瓒
朝代：明
体裁：古风

卷帘见月形神清，疑是山阴夜雪明。长歌欲觅剡溪戴，怅然停杯远恨生。尔营茅斋名快雪，邀我吹笙弄明月。明星如银浮翳消，垂露成帷桂花发。酒波荡漾天河倾，笙声袅袅秋风咽。古人与我不并世，鹤思鸥情迥愁绝。
别潘先辈
作者：倪瓒
朝代：明
体裁：七言绝句

君来烟草正凄迷，君去溪头柳叶齐。挂席中流竟东上，莫重回首向荆溪。
别章炼师
作者：倪瓒
朝代：明

方舟共济春江阔，访我寒烟菰苇中。鼓柁斜冲薲叶雨，钩帘半怯杏花风。仙人坛上芝应碧，玉女窗中桃未红。拟趁轻帆数来往，缥壶不惜酒如空。
别章鍊师
作者：倪瓒
朝代：明
体裁：七言律诗

方舟共济春江阔，访我寒烟菰苇中。鼓柁斜冲蘋叶雨，钩帘半怯杏花风。仙人坛上芝应碧，玉女窗中桃未红。拟趁轻帆数来往，缥壶不惜酒如空。
剖瓜仕女图
作者：倪瓒
朝代：明
体裁：七言绝句

月弯削破翠团团，六月人间风露寒。谁觅东陵故侯去，但知华屋荐金盘。
北里
作者：倪瓒
朝代：明
体裁：七言律诗

舍北舍南来往少，自无人觅野夫家。鸠鸣桑上还催种，人语烟中始焙茶。池水云笼芳草气，井床露净碧桐花。綀衣挂石生幽梦，睡起行吟到日斜。
北里
作者：倪瓒
朝代：明

舍北舍南来往少，自无人觅野夫家。鸠鸣桑上还催种，人语烟中始焙茶。池水云笼芳草气，井床露净碧桐花。练衣挂石生幽梦，睡起行吟到日斜。
十七日过与之洛涧山庄留宿复大雪作及明起视户外岩岫如玉琢削竹树压倒径无行踪飘瞥竟日至暮未已雪深尺馀赋诗留别
作者：倪瓒
朝代：明
体裁：五言律诗

世途萦荏苒，岁晏不知归。密雪竹林夜，挑灯共掩扉。稍移神虑静，高咏玄言微。遇此岩中赏，初心怅多违。
十月
作者：倪瓒
朝代：明
体裁：七言绝句

十月江南未陨霜，青枫欲赤碧梧黄。停桡坐对西山晚，新雁题书已著行。
南乡子·东林桥雨篷梦归
作者：倪瓒
朝代：明
体裁：词

篷上雨潺潺。篷底幽人梦故山。涧户林扉元不闭，萧闲。只有飞云可往还。波冷玉珊珊。一壑松风引佩环。咏得池塘春草句，更阑。行尽千峰半霎间。
南乡子东林桥雨篷梦归
作者：倪瓒
朝代：明

篷上雨潺潺。篷底幽人梦故山。涧户林扉元不闭，萧闲。只有飞云可往还。波冷玉珊珊。一壑松风引佩环。咏得池塘春草句，更阑。行尽千峰
又
作者：倪瓒
朝代：明
体裁：古风

临池春流驶，扫地夕阳满。正襟味道言，迢遥坐溪馆。岚气当书榻，烦襟一舒散。靡靡松花黄，逐逐云气煖。石梁青苔合，于焉人迹断。非故与相违，冥栖遂忘返。
双井院前小立
作者：倪瓒
朝代：明
体裁：七言绝句

山色微茫好放船，秋渠野水夕阳边。西风更洒菰蒲雨，羡尔沙鸥自在眠。
双寺精舍新秋追和戎昱长安秋夕
作者：倪瓒
朝代：明
体裁：古风

秋暑晚差凉，茗馀眠独早。清风振庭柯，寒蛩吟露草。晨兴面流水，西望吴门道。不知人事剧，但见青山好。
双蛾精舍新秋追和戎昱长安秋夕
作者：倪瓒
朝代：明

秋暑晚差凉，茗余眠独早。清风振庭柯，寒蛩吟露草。晨兴面流水，西望吴门道。不知人事剧，但见青山好。
双调·折桂令拟张鸣善
作者：倪瓒
朝代：明

草茫茫秦汉陵阙，世代兴亡，却便似月影圆缺。
山人家堆案图书，当窗松桂，满地薇蕨。
侯门深何须刺谒，白云自可怡悦。
到如今世事难说，天地间不见一个英雄，不见一个豪杰。
辛亥过陆庄片帆轻水远山长，鸿雁将来，菊蕊初黄。
碧海鲸鲵，兰苕翡翠，风露鸳鸯。
问音信何人谛当，想情怀旧日风光。
杨柳池塘，随处凋零，无限思量。
双调·新水令
作者：倪瓒
朝代：明
体裁：曲

草茫茫秦汉陵阙，世代兴亡，却便以月影圆缺。山人家堆案图书，当窗松桂，满地薇蕨，侯门深何须刺谒，白云自可悦怡。到如今世事难说，天地间不见一个英雄，不见一个豪杰！
古诗一首奉送友仁贤良之京师
作者：倪瓒
朝代：明
体裁：古风

吴山朝霭外，阊门春雨余。超忽孤帆远，天末浮云舒。君今北阙游，我栖南山庐。荷锄事耕作，闭户咏诗书。高林鸣禽曙，青苔行迹疏。还期茅檐下，一枉故人车。
听袁员外弹琴
作者：倪瓒
朝代：明
体裁：古风

郎官调绿绮，谷雪赏初晴。两忘弦与手，流泉松吹声。问言踰八十，云尝见河清。挂帆望九华，神人歘相迎。啖以海上枣，欢爱若平生。玄遇宁复得，惜哉遗姓名。
听袁员外弹琴（一首。有引）
作者：倪瓒
朝代：明

郎官调绿绮，谷雪赏初晴。两忘弦与手，流泉松吹声。问言逾八十，云尝见河清。挂帆望九华，神人倏相迎。啖以海上枣，欢爱若平生。玄遇宁复得，惜哉遗姓名。
听袁子方弹琴
作者：倪瓒
朝代：明
体裁：五言律诗

蕙帐凝夕清，高堂流月明。芳琴发绮席，列坐散繁缨。回翔别鹄意，缥缈孤鸾鸣。一写冰霜操，掩抑寄馀情。
听袁子方弹琴
作者：倪瓒
朝代：明

蕙怅凝夕清，高堂流月明。芳琴发绮席，列坐散繁缨。回翔别鹄意，缥缈孤鸾鸣。一写冰霜操，掩抑寄余情。
听钱文则弹琴
作者：倪瓒
朝代：明
体裁：古风

牛鸣野窌中，鸡登山木上。黄钟杂姑洗，舂容以清亮。别鹄暮鸣飞，流水春演漾。爱尔弦手忘，令我形神畅。忆昔擅能事，宋袁余所向。钱君生独后，超轶绝尘鞅。操琴晚闻道，月斧挥天匠。杳如清庙瑟，朱弦听叹唱。古道久寂寥，古音亦沦丧。促轸泪沾缨，歌诗重悲怅。
吴中
作者：倪瓒
朝代：明
体裁：七言绝句

望中烟草古长洲，不见当时麋鹿游。满目越来溪上水，流将春梦过杭州。
吴仲圭山水
作者：倪瓒
朝代：明
体裁：七言绝句

道人家住梅花村，窗下松醪满石樽。醉后挥毫写山色，岚霏云气淡无痕。
和华以愚韵兼题所画春山高士图
作者：倪瓒
朝代：明
体裁：七言律诗

扁舟溪上数来过，白发残春奈我何！柳絮如烟迷晓浦，杏花飞雪点春波。林扉有客图丘壑，石室何人带女萝。欲和华山高隐曲，羁愁悽断不成歌。
和答吴寅夫对雨见怀
作者：倪瓒
朝代：明
体裁：古风

溽云变阴晦，零雨随风涛。的皪集莲池，飘飖洒兰皋。朱丝缓瑶瑟，绿钱生宝刀。抚事增慨慷，端居倦游遨。处世每惭柳，怀人徒咏陶。脆质爱灵药，閒情宣弱毫。
喜谢仲野见过
作者：倪瓒
朝代：明

阶下樱桃已着花，窗前野客独思家。故人携手踏江路，拄杖敲门惊梦华。藉草悲歌声激烈，停杯写竹字欹斜。新蒲细柳依依绿，西北浮云望眼遮。
喜谢仲野见过
作者：倪瓒
朝代：明
体裁：七言律诗

阶下樱桃已著花，窗前野客独思家。故人携手蹋江路，拄杖敲门惊梦华。藉草悲歌声激烈，停杯写竹字敧斜。新蒲细柳依依绿，西北浮云望眼遮。
因吴国良过玉山草堂辄赋长句奉寄
作者：倪瓒
朝代：明
体裁：七言律诗

玉山树色隐朝阳，更著渔庄近草堂。何处唱歌声欸乃，隔云濯足向沧浪。珍羞每送青丝络，佳句多投古锦囊。几问棹船寻好事，辟疆园圃定非常。
国宝照磨有平野轩在扬州城郭中今寓吴十许年矣至正丙午九月十一日在开元寺为写此图并诗以赠
作者：倪瓒
朝代：明
体裁：七言绝句

雪筠霜木影差差，平野风烟望远时。回首十年吴苑梦，扬州依约鬓成丝。
垂虹亭
作者：倪瓒
朝代：明
体裁：五言律诗

虚阁春城外，澄湖暮雨边。飞云忽入户，去鸟欲穷天。林屋青西映，吴松碧左连。登临感时物，快吸酒如川。
垂虹亭
作者：倪瓒
朝代：明

虚阁春城外，澄湖莫雨边。飞云忽入户，去鸟欲穷天。林屋青西映，吴松碧左连。登临感时物，快吸酒如川。
夜作古木怪石因题
作者：倪瓒
朝代：明
体裁：五言绝句

夜游西园渚，初日光炯炯。徙倚岩石下，爱此林中影。
夜泊芙蓉洲走笔寄张鍊师
作者：倪瓒
朝代：明
体裁：古风

芙蓉犹满渚，疏桐已殒霜。泊舟菰蒲中，吴山隐微阳。因怀静默士，竹林閟玄房。煮茗汲寒涧，烧丹生夜光。忆与郑郯辈，閒咏步修廊。时子有所适，顾瞻重徜徉。庭下生苔藓，牖间翻诗章。弈势郑老胜，酒榼郯生将。雅歌杂诙谐，列坐飞羽觞。子归日已晚，枣栗亦倾筐。挥手辄谢别，暮宿荒城傍。迟明趋所期，待子郑公堂。晨往遂至昏，企望徒伥伥。乃嗟仙真驭，固非世所望。恻恻理归棹，泛泛秋浦长。还寻甫里陆，更醉山阴王。素冠斯驰赠，喜知终未忘。余兹将远适，旅泊犹彷徨。微风动虚碧，初月照石梁。旷望对清景，赋诗托陈郎。茯苓思同煮，夜雨共匡床。
夜泊芙蓉洲走笔寄炼师
作者：倪瓒
朝代：明

芙蓉犹满渚，疏桐已殒霜。泊舟菰蒲中，吴山隐微阳。因怀静默士，竹林惣玄房。煮茗汲寒涧，烧丹生夜光。忆与郑郯辈，闲咏步修廊。时子有所适，顾瞻重尚羊。庭下生苔藓，牖间翻诗章。弈势郑老胜，酒榼郯生将。雅歌杂诙谐，列坐飞羽觞。子归日已晚，枣栗亦倾筐。
太常引·伤逝
作者：倪瓒
朝代：明
体裁：词

门前杨柳密藏鸦。春事到桐花。敲火试新茶。想月佩、云衣故家。苔生雨馆，尘凝锦瑟，寂寞听鸣蛙。芳草际天涯。蝶栩栩、春晖梦华。
太常引伤逝
作者：倪瓒
朝代：明

门前杨柳密藏鸦。春事到桐花。敲火试新茶。想月＊、云衣故家。苔生雨馆，尘凝锦瑟，寂寞听鸣蛙。芳草际天涯。蝶栩栩、春晖梦华。
太常引寿彝齐
作者：倪瓒
朝代：明
体裁：词

柳阴濯足水侵矶。香度野蔷薇。芳草绿萋萋。问何事、王孙未归。一壶浊酒，一声清唱，帘幕燕双飞。风暖试轻衣。介眉寿、遥瞻翠微。
奉和虞学士寄张外史
作者：倪瓒
朝代：明
体裁：七言律诗

华阳上馆谁曾到，知有高人避世深。当户春云团紫盖，洗空花雨散青林。丹台篆迹龙蛇动，经阁松声鸾鹤吟。念子离居消息远，几将书札寄遥岑。
奉怀张外史
作者：倪瓒
朝代：明
体裁：七言律诗

阴壑惨惨绿苔生，碧云亭亭多远情。松杉鹤去转萧瑟，洲渚花落自纵横。从君下榻住十日，看我鼓枻出层城。洞口菌巢无恙不，定应闲閤著书成。
奉谢张天民先生
作者：倪瓒
朝代：明
体裁：古风

鸣雁将北归，徘徊旧栖处。江湖春水多，欲去仍回顾。稻粱岂余谋，矰缴非所虑。犹为气机使，暄冷逐来去。寥寥天宇宽，彼此同一寓。风萍无定踪，易散聊为聚。君看网中鱼，在疚犹相煦。
奉谢张天民先生
作者：倪瓒
朝代：明

鸣雁将北归，裴回旧栖处。江湖春水多，欲去仍回顾。稻粱岂余谋，缯缴非所虑。犹为气机使，暄冷逐来去。寥寥天宇宽，彼此同一寓。风萍无定踪，易散聊为聚。君看网中鱼，在疚犹相煦。
如梦令·削迹松陵华寓
作者：倪瓒
朝代：明
体裁：词

削迹松陵华寓。藏密白云深处。造物已安排，万事何须先虑。归去。归去。海鹤山猿同住。
定风波题画梅庚寅腊月，同天台陶九成访云
作者：倪瓒
朝代：明

欹帽垂鞭送客回。小桥流水一枝梅。醉后红绡都不记，□剩，幽香却解逐人来。松畔扶间频置酒。携手。与君看到十分开。少壮相从今雪鬓。因甚。流年清兴两相催。云栖子见示管夫人雪梅，与今日情景适合，因题一调定风波云。瓒记。珊
宜雅山斋图
作者：倪瓒
朝代：明
体裁：古风

灵岩对植雅宜山，穹林巨石临苍湾。若翁遁迹在其麓，有子读书长闭关。松根伏苓煮可握，檐下慈乌去复还。写图爱此锦步障，白云红杏春烂斑。
客舍咏牵牛花
作者：倪瓒
朝代：明
体裁：七言绝句

小盘承露净铅华，玉露依稀染碧霞。弱质幽姿娱我老，傍人篱落蔓秋花。
寄养正
作者：倪瓒
朝代：明
体裁：七言律诗

得君佳句清如玉，秋色惊人换物华。老境侵寻真有感，故园隔绝更兴嗟。女萝绿遍牵茅屋，乌桕红明映落霞。欲酌一尊浇磊块，几时邀子过田家。
寄养正
作者：倪瓒
朝代：明

得君佳句清如玉，秋色惊人换物华。老境侵寻真有感，故园隔绝更兴嗟。女萝绿遍牵茅屋，乌桩红明映落霞。欲酌一尊浇磊块，几时邀子过田家。
寄卢士行
作者：倪瓒
朝代：明

阖闾浦口路依微，笠泽汀边白板扉。照夜风灯人独宿，打窗江雨鹤相依。畏途岂有新知乐，老景空思故里归。拟问桃花泛春水，船头浪暖鳜鱼肥。
寄卢士行
作者：倪瓒
朝代：明
体裁：七言律诗

阖闾浦口路依微，笠泽汀边白板扉。照夜风镫人独宿，打窗江雨鹤相依。畏途岂有新知乐，老境空思故里归。拟问桃花泛春水，船头浪暖鳜鱼肥。
寄友
作者：倪瓒
朝代：明
体裁：七言绝句

二月江水清接天，杨柳隔江摇绿烟。一夜愁心似春雪，随风舞影落君前。
寄天民张先生
作者：倪瓒
朝代：明

清溪演漾绿生瑽，溪上轩楹发兴新。只欠竹阴垂北牖，尽多山色近南津。湖鱼入馔长留客，沙鸟缘阶不避人。愧我萍踪此淹泊，片云回首一伤神。
寄张天民先生
作者：倪瓒
朝代：明
体裁：七言律诗

清溪演漾绿生蘋，溪上轩楹发兴新。只欠竹阴垂北牖，尽多山色近南津。湖鱼入馔长留客，沙鸟缘阶不畏人。愧我萍踪此淹泊，片云回首一伤神。
寄张德常
作者：倪瓒
朝代：明
体裁：五言律诗

卜宅近溪西，云烟咫尺迷。昼眠同野鹤，晨起候林鸡。旧种松三径，春栽菊满畦。来禽与青李，囊致不封题。
寄张德常
作者：倪瓒
朝代：明

身世萧萧一羽轻，白螺杯里酌沧溟。逍遥自足忘鹏鷃，漫浪何须寄姓名。石鼎煮云听夜雨，玉笙吹月和松声。凭君为问张公子，曾到良常梦亦清。
寄张德常
作者：倪瓒
朝代：明
体裁：七言律诗

身世萧萧一羽轻，白螺杯里酌沧瀛。逍遥自足忘鹏鴳，漫浪何须记姓名。石鼎煮云听夜雨，玉笙吹月和松声。凭君为问张公子？曾到良常梦亦清。
寄张贞居
作者：倪瓒
朝代：明
体裁：七言律诗

不但入城踪迹少，南邻野老见犹稀。狂歌衰凤聊自慰，旧学屠龙良已非。苍藓浑封麋鹿径，白云新补薜萝衣。羊君笔札谁能继，欲读灵文一扣扉。
寄徐仲清
作者：倪瓒
朝代：明
体裁：五言律诗

岩谷采灵药，萧条栖道情。白云檐下宿，海鹤阶前鸣。燕俎登春菌，晨餐脯竹萌。时凭五泻水，好过兰陵城。
寄德朋
作者：倪瓒
朝代：明
体裁：七言律诗

故人欲问梁鸿宅，遗迹犹应杵臼存。枫叶菊花秋瑟瑟，荒园废圃雨昏昏。农人掩舍春明墅，县吏催租夜打门。唯有德朋多远思，赋诗刻烛酒重温。
寄怀郑徵士
作者：倪瓒
朝代：明
体裁：七言律诗

谷口子真今最贤，父别郁郁梦相牵。好营秫田多酿酒，欲买茅屋尚无钱。兄病每书赊药券，客来唯候煮茶烟。阖闾城东有艇子，忆尔青灯相对眠。
寄李隐者
作者：倪瓒
朝代：明
体裁：古风

南汀新月色，照见水中蘋。便欲乘清影，缘源访隐沦。君住钿山湖，绿酒松花春。梦披寒雪去，疑是剡溪滨。
寄杨廉夫
作者：倪瓒
朝代：明

吴松江水春，汀洲多绿瑽。弹琴吹铁笛，中有古衣巾。我欲载美酒，长歌东问津。渔舟狎鸥鸟，花下访秦人。
寄杨廉夫
作者：倪瓒
朝代：明
体裁：古风

吴松江水春，汀洲多绿蘋。弹琴吹铁笛，中有古衣巾。我欲载美酒，长歌东问津。渔舟狎鸥鸟，花下访秦人。
寄熙本明
作者：倪瓒
朝代：明

白首遥知得道余，不闻诗思近何如。
高斋夜雪同谁话，古木寒山独自居。
梦里只寻行去路，愁时聊读寄来书。
夕阳溪上多飞鸟，若个能看影是虚。
寄熙本明二首
作者：倪瓒
朝代：明

在山无事入城中，每问归樵得信通。松室夜灯禅影瘦，石潭秋水道心空。幽扉独掩林间雨，疏磬遥传谷口风。几度行吟欲相觅，乱流深涧隔西东。白首遥知得道馀，不闻诗思近何如。高斋夜雪同谁话？古木寒山独自居。梦里只寻行去路，愁时聊读寄来书。夕阳溪上多飞鸟，若个能看影是虚。
寄熙本明二首·其一
作者：倪瓒
朝代：明
体裁：七言律诗

在山无事入城中，每问归樵得信通。松室夜灯禅影瘦，石潭秋水道心空。幽扉独掩林间雨，疏磬遥传谷口风。几度行吟欲相觅，乱流深涧隔西东。
寄熙本明二首·其二
作者：倪瓒
朝代：明
体裁：七言律诗

白首遥知得道馀，不闻诗思近何如。高斋夜雪同谁话？古木寒山独自居。梦里只寻行去路，愁时聊读寄来书。夕阳溪上多飞鸟，若个能看影是虚。
寄王叔明二首
作者：倪瓒
朝代：明

能诗何水部，爱石米南宫。允矣英才最，居然外祖风。钓丝烟雾外，船影画图中。他日千金积，陶朱术偶同。几梦山阴王右军，笔精墨妙最能文。每怜竹影摇秋月，更爱山居写白云。秘笈封题饶古趣，雅怀萧散逸人群。今年七夕闻多事，曝画翻书到夕曛。
寄王叔明二首·其一
作者：倪瓒
朝代：明
体裁：五言律诗

能诗何水部，爱石米南宫。允矣英才最，居然外祖风。钓丝烟雾外，船影画图中。他日千金积，陶朱术偶同。
寄王叔明二首·其二
作者：倪瓒
朝代：明
体裁：七言律诗

几梦山阴王右军，笔精墨妙最能文。每怜竹影摇秋月，更爱山居写白云。秘笈封题饶古趣，雅怀萧散逸人群。今年七夕闻多事，曝画翻书到夕曛。
寄王道士宗晋
作者：倪瓒
朝代：明
体裁：五言律诗

王君旧隐地，闻更结茅茨。鹤氅春裁苧，鹅群雪泛池。时歌绿水曲，不负碧山期。夜雨生芳草，令人起梦思。
寄虞子贤
作者：倪瓒
朝代：明
体裁：五言律诗

天阔海漫漫，昆山望眼宽。桃源迷晋世，松树受秦官。雨藓鹿迒遍，霜梧鸾影寒。封题数行字，聊问竹平安。
寄韩介石
作者：倪瓒
朝代：明
体裁：古风

江上雨云歇，夕阳歌吹濛。朱弦弹绿绮，令我忆韩众。鱼戏弱藻下，鸟飞明镜中。梦乘清浦月，直过霅溪东。
寄顾仲瑛
作者：倪瓒
朝代：明
体裁：七言律诗

江海秋风日夜凉，虫鸣络纬尚綀裳。民生惴惴疮痍甚，旅泛依依道路长。衰柳半敧湖水碧，浊醪犹趁菊花黄。知君习静观诸妄，林下清斋理药囊。
寄顾仲瑛
作者：倪瓒
朝代：明

江海秋风日夜凉，虫鸣络纬尚綀裳。民生惴惴疮痍甚，旅泛依依道路长。衰柳半欹湖水碧，浊醪犹趁菊花黄。知君习静观诸妄，林下清斋理药囊。
对春树
作者：倪瓒
朝代：明

端忧对春树，影落身上衣。美人手所成，纫缝愿无违。步庭悲往躅，瞻景惜余晖。芳襟沾露湿，兰珮委风微。凝思自的的，染泽尚依依。晨鸡催梦短，夜鹊逐魂飞。欢爱自兹毕，憔悴损容辉。
对春树
作者：倪瓒
朝代：明
体裁：古风

端忧对春树，影落身上衣。美人手所成，纫缝愿无违。步庭悲往躅，瞻景惜馀晖。芳襟沾露湿，兰佩委风微。凝思自的的，染泽尚依依。晨鸡催梦短，夜鹊逐魂飞。欢爱自兹毕，憔悴损容辉。
对梓树花
作者：倪瓒
朝代：明

去年梓树开花时，美人明珰坐罗帷。今年梓树花如雪，美人死别已七月。梓花如雪不忍看，沉吟怀思泪阑干。鸣鸠乳燕共悲咽，柳绵风急烟漫漫。
对梓树花
作者：倪瓒
朝代：明
体裁：古风

去年梓树花开时，美人明珰坐罗帏。今年梓树花如雪，美人死别已七月。梓花如雪不忍看，沈吟怀思泪阑干。鸣鸠乳燕共悲咽，柳绵风急烟漫漫。
对酒
作者：倪瓒
朝代：明
体裁：五言律诗

题诗石壁上，把酒长松间。远水白云度，晴天孤鹤还。虚亭映苔竹，聊此息跻攀。坐久日已夕，春鸟声关关。
寻友人不遇
作者：倪瓒
朝代：明
体裁：古风

洲渚多落英，溯流寻远山。轻舟载美酒，摇荡绿波间。俯咏拾瑶草，遐思隘尘寰。夤缘忽失遇，怅望遂空还。
居竹轩
作者：倪瓒
朝代：明
体裁：七言律诗

翠竹如云江水春，结茅依竹住江滨。阶前迸笋从侵径，雨后垂阴欲覆邻。映叶黄鹂还自语，傍人白鹤亦能驯。遥知静者忘声色，满屋清风未觉贫。
山园
作者：倪瓒
朝代：明

春水凫珝野外堂，山园细路橘花香。栖栖身世画盈箧，漠漠风烟酒一觞。岂为任真无礼法，也须从俗着冠裳。不营产业人应笑，竹本桃栽已就行。
山园
作者：倪瓒
朝代：明
体裁：七言律诗

春水凫鹥野外堂，山园细路橘花香。栖栖身世书盈箧，漠漠风烟酒一觞。岂谓任真无礼法，也须从俗著冠裳。不营产业人应笑，竹本桃栽已就行。
岁己酉八月十四日寓甫里之野人居刘君元晖邀余酌酒快雪斋中对月理咏因赋长句
作者：倪瓒
朝代：明
体裁：古风

凉月纷纷疑积雪，凝晖散彩白于银。此时独酌开轩坐，便欲剡溪寻隐沦。尔营茅斋名快雪，我醉行吟踏秋月。河汉无声风露寒，心境泠然一高洁。
己卯正月十八日与申屠彦德游虎丘得客字
作者：倪瓒
朝代：明
体裁：古风

余适偶入城，本是山中客。舟经二王宅，吊古览陈迹。松阴始亭午，岚气忽敛夕。欲去仍徘徊，题诗满苔石。
己卯正月十八日与申屠彦德游虎丘得客字
作者：倪瓒
朝代：明

余适偶入城，本是山中客。舟经二王宅，吊古览陈迹。松阴始亭午，岚气忽敛夕。欲去仍裴徊，题诗满苔石。
己酉八月廿三日雨至廿六日乃开霁赋五言呈德常
作者：倪瓒
朝代：明
体裁：五言律诗

积雨琴丝缓，沿阶藓碧滋。泥途方汩没，茅屋且栖迟。酒向邻家贳，杯从野老持。便应从此去，海上候安期。
张心远访郯九成因书以寄
作者：倪瓒
朝代：明
体裁：五言律诗

州府今为掾，风埃多厚颜。香芹浑满涧，去鹤未巢山。思逐春云乱，心随野水閒。张君应话我，樗散碧岩间。
徐氏南园对雨
作者：倪瓒
朝代：明

樱桃花欲落，风雨暮凄迷。忽忆郊园日，竹林通涧西。弱蔓滋野援，兰叶长芳畦。念我当时友，蒿莱没旧蹊。
徐氏南园对雨
作者：倪瓒
朝代：明
体裁：古风

樱桃花欲落，风雨暮凄迷。忽忆郊园日，竹林通涧西。弱蔓滋野楥，兰叶长芳畦。念我当时友，蒿莱没旧溪。
忆秦娥
作者：倪瓒
朝代：明
体裁：词

参差玉。笙声暮起瑶台曲。瑶台曲。轻风香浸，夜凉肌粟。黄云巧缀飞霞绿。清吟未断秋霖续。秋霖续。恐辜花意，倒尊中醁。
忆秦娥
作者：倪瓒
朝代：明
体裁：词

扶疏玉。蟾宫树影阑干曲。阑干曲。一襟香露，几枝金粟。姮娥镜里秋云绿。无端风雨声相续。声相续。不须澄霁，为沽醽醁。
忆秦娥·参差玉
作者：倪瓒
朝代：明

参差玉。笙砷暮起瑶台曲。瑶台曲。轻风香浸，夜凉肌粟。黄云巧缀飞霞绿。清吟未断秋霖续。秋霖续。恐辜花意，倒尊中＊。
怀寄强行之常州学官
作者：倪瓒
朝代：明

君在西溪上，年年杨柳春。提壶坐柳下，邀我见情真。青叶已垂带，白花还覆瑽。别来今见柳，思尔采芳芹。
怀寄强行之常州学官
作者：倪瓒
朝代：明
体裁：五言律诗

君在西溪上，年年杨柳春。提壶坐柳下，邀我见情真。青叶已垂带，白花还覆蘋。别来今见柳，思尔采芳芹。
怀归
作者：倪瓒
朝代：明

久客怀归思惘然，松间茅屋女萝牵。三杯桃李春风酒，一榻菰蒲夜雨船。鸿迹偶曾留雪渚，鹤情原只在芝田。他乡未若还家乐，绿树年年叫杜鹃。
怀归
作者：倪瓒
朝代：明
体裁：七言律诗

久客怀归思惘然，松间茆屋女萝牵。三杯桃李春风酒，一榻菰蒲夜雨船。鸿迹偶曾留雪渚，鹤情原只在芝田。他乡未若还家乐，绿树年年叫杜鹃。
恻恻行
作者：倪瓒
朝代：明
体裁：乐府曲辞

恻恻复恻恻，忧思从中发。感子远来访，畏子遽言别。不有同心人，何以慰孤寂。矧兹夏春交，萧艾盈路侧。江水亦浩漾，风帆还飘突。行将阻携手，转觉意忽忽。交好匪在今，高谊敦自昔。人生宁无别，所悲岁时易。坐叹辛夷紫，还伤蕙草碧。仆夫窃相告，怪我悲愤塞。山中梁鸿栖，江上陆机宅。井田今芜秽，鹤唳亦寂寂。子往经其壖，徘徊但陈迹。天地真旅舍，身世等行客。汎汎何如损，皎皎奚自益。修短谅同归，数面聊欢怿。
悼顶山寺清上人
作者：倪瓒
朝代：明
体裁：七言律诗

杯渡前溪见水源，偶来佩芷服兰荪。香台犹带山窗影，经卷长依松树根。云起晴峰还有触，雪消春野不留痕。倏然我已忘言说，翠竹黄花自满园。
戊寅十二月丹丘柯博士过林下赋诗次韵酬答
作者：倪瓒
朝代：明

积雪被长坂，卧疴守中林。山川虽云阻，舟楫肯见寻。倾盖何必旧，相知亦已深。惊风飘枯条，清池冒重阴。联翩双黄鹄，飞鸣绿水浔。顾望思郁纡，裴徊发悲吟。愿言齐羽翼，金石固其心。欢乐何由替，黄发期满簪。
戊寅十二月丹丘柯博士过林下赋诗次韵酬答
作者：倪瓒
朝代：明

积雪被长坂，卧痾守中林。山川虽云阻，舟楫肯见寻。倾盖何必旧，相知亦已深。惊风飘枯条，清池冒重阴。联翩双黄鹄，飞鸣绿水浔。顾望思郁纡，徘徊发悲吟。愿言齐羽？，金石固其心。欢乐何由替，黄发期满簪。
戊寅十二月丹丘柯博士过林下赋诗次韵酬答
作者：倪瓒
朝代：明
体裁：古风

积雪被长坂，卧痾守中林。山川虽云阻，舟楫肯见寻。倾盖何必旧，相知亦已深。惊风飘枯条，清池冒重阴。联翩双黄鹄，飞鸣绿水浔。顾望思郁纡，徘徊发悲吟。愿言齐羽�，金石固其心。欢乐何由替，黄发期满簪。
折桂令
作者：倪瓒
朝代：明
体裁：词

片轻帆、水远山长。鸿雁将来，菊蕊初黄。碧海鲸鲵，兰苕翡翠，风露鸳鸯。问音信、何人谛当。想情怀、旧日风光。杨柳池塘。随处彫零，无限思量。
折桂令·拟张鸣善
作者：倪瓒
朝代：明

草茫茫秦汉陵阙，世代兴亡，却便似月影圆缺。山人家堆案图书，当窗松桂，满地薇蕨。侯门深何须刺谒？白云自可怡悦。到如何世事难说，天地间不见一个英雄，不见一个豪杰！
故吾
作者：倪瓒
朝代：明
体裁：七言律诗

缥缈青山日欲晡，瀰漫秋水兴何孤。鹤归城郭生新梦，尘掩图书尚故吾。南亩艺苗伤硕鼠，北窗临涧听啼乌。醉归倘乞封侯地，便复移家傍酒垆。
早春对雨寄怀张外史
作者：倪瓒
朝代：明

林卧苦泥雨，忧来不可绝。掀帏望天际，春风吹木末。飞萝散成雾，细草绿如发。念子独高世，南山修隐诀。抚弄无弦琴，招邀青天月。神安形不凋，迹高行自洁。思之不可见，饥渴何由歇。愿为鸾鹄翔，南游拂松雪。
早春对雨寄怀张外史
作者：倪瓒
朝代：明
体裁：古风

林卧苦泥雨，忧来不可绝。掀帷望天际，春风吹木末。飞萝散成雾，细草绿如发。念子独高世，南山修隐诀。抚弄无弦琴，招邀青天月。神安形不彫，迹高行自洁。思之不可见，饥渴何由歇。愿为鸾鹄翔，南游拂松雪。
春日
作者：倪瓒
朝代：明

闭门积雨生幽草，叹息樱桃烂熳开。春浅不知寒食近，水深唯有白鸥来。即看垂柳侵矶石，已有飞花拂酒杯。今日新晴见山色，还须拄杖踏青苔。
春日
作者：倪瓒
朝代：明
体裁：七言律诗

闭门积雨生幽草，叹息樱桃烂熳开。春浅不知寒食近，水深唯有白鸥来。即看垂柳侵矶石，已有飞花拂酒杯。今日新晴见山色，还须拄杖蹋青苔。
春日云林斋居
作者：倪瓒
朝代：明
体裁：古风

池泉春涨深，径苔夕阴满。讽咏《紫霞篇》，驰情华阳馆。晴岚拂书幌，飞花浮茗碗。阶下松粉黄，窗间云气暖。石梁萝茑垂，翳翳行踪断。非与世相违，冥栖久忘返。
春日试笔
作者：倪瓒
朝代：明
体裁：七言律诗

喜看新酒似鹅黄，已有春风拂草堂。二月江南初变柳，扁舟晚下独鸣榔。苔生不碍山人屐，花发应连野老墙。美酒已拚千日醉，莫将时事搅愁肠。
春日试笔
作者：倪瓒
朝代：明

喜看新酒似鹅黄，已有春风拂草堂。二月江南初变柳，扁舟晚下独鸣榔。苔生不碍山人屐，花发应连野老墙。美酒已拚千日醉，莫将时事搅离肠。
春日送别余秀才
作者：倪瓒
朝代：明
体裁：七言律诗

翼翼高帆开远天，绿波芳草随烟绵。春林风雨集忧思，茅屋琴书移昼眠。文采由来庾信少，草圣近誇张旭颠。百年聚散如落叶，行客居人谁可怜。
春江独钓图
作者：倪瓒
朝代：明
体裁：五言绝句

春洲菰蒋绿，江水似空虚。望山以高咏，意钓不在鱼。
春草堂诗
作者：倪瓒
朝代：明
体裁：古风

春草堂中隐几坐，中有袁髯閒似我。欲浮青海狎群鸥，儗向䲭夷借轻舸。二月水暖河豚肥，子苦㽜我我怀归。半铛雪浪熏香茗，埽榻萧条共掩扉。麝煤茧纸齐梁笔，宝绘珍题品神逸。洗涤古玉龙眠池，临拓奇踪净名室。红蠡掩碧春将酣，槟榔蒌叶嚼香甘。夜阑更鼓湘妃瑟，笙磬同音咏雅南。别君此去何草草，山为回旋海为倒。令威白鹤会重来，世人胡为易衰老。
春雨
作者：倪瓒
朝代：明
体裁：七言绝句

春雨萧条独掩扉，庭柯径筱绿依依。莫思南渚停舟处，烟柳垂阴满钓矶。
晚照轩偶题
作者：倪瓒
朝代：明
体裁：七言绝句

南湖春水碧于天，梦作沙鸥狎钓船。绿树拂檐风雨急，觉来依旧北窗眠。
晚照轩偶题
作者：倪瓒
朝代：明
体裁：七言绝句

檐前幽鸟自相呼，池上红蕖映绿蒲。五月夜凉如八月，一窗风雨梦南湖。
晨起一首寄丹丘
作者：倪瓒
朝代：明
体裁：七言律诗

竹窗晨起闻幽鸟，深巷绝无车马喧。多病马卿非不遇，归田陶令自忘言。墙阴薯蓣苗方茁，雨里樱桃花正繁。一月阴寒少晴日，坐看春水上柴门。
李伯时画
作者：倪瓒
朝代：明
体裁：七言绝句

飞仙游骑龙眠画，貌得形模也自奇。句曲真人亲鉴定，不须言下更题诗。
李徵君将还扬州因言沈郎官在吴下赋此以寄
作者：倪瓒
朝代：明
体裁：古风

二月桃始花，淮南客还家。阶前疏雨落，堂上春衣薄。为言沈约在吴中，玉壶青丝酒如空。春风相过蕙草绿，芳菲满堂乐未终。
村居
作者：倪瓒
朝代：明
体裁：七言绝句

疏疏梅雨橘花香，寂寂桐阴研席凉。怪底林间金弹子，枇杷都熟不知尝。
杜真人听松轩
作者：倪瓒
朝代：明
体裁：五言律诗

计筹白石顶，闻有丹丘生。和玉饮晨露，褰林餐绛英。止鹤眠松警，萤火照书明。为善得仙道，翛然不近名。
杭人有传余死者贞居闻之怆然因赋此以寄
作者：倪瓒
朝代：明
体裁：七言律诗

果园橘熟谁分饷，茅屋诗成懒寄将。衰谢皆传余已死，迂疏真与世相忘。夜分风雨鸡鸣急，天阔江湖雁影长。寥落百年能几面，论文犹及重衔觞。
林下遣兴
作者：倪瓒
朝代：明
体裁：七言律诗

眼见藤梢已过墙，手拈书卷复堆床。閒临水槛亲鱼鸟，欲出柴门畏虎狼。冠制不嫌龟壳小，衣裾新剪鹤翎长。从来任拙唯疏懒，一月秋阴不下堂。
林下遣兴
作者：倪瓒
朝代：明

眼见藤梢已过墙，手拈书卷复堆床。闲临水槛亲鱼鸟，欲出柴门畏虎狼。冠制不嫌龟壳小，衣裾新剪鹤翎长。从来任拙唯疏懒，一月秋阴不下堂。
柳梢青·赠妓小琼英
作者：倪瓒
朝代：明
体裁：词

楼上玉笙吹彻。白露冷、飞琼佩玦。黛浅含颦，香残栖梦，子规啼月。扬州往事荒凉，有多少、愁萦思结。燕语空梁，鸥盟寒渚，画阑飘雪。
桂花
作者：倪瓒
朝代：明
体裁：五言律诗

桂花留晚色，帘影淡秋光。靡靡风还落，菲菲夜未央。玉绳低缺月，金鸭罢焚香。忽起故园想，泠然归梦长。
次张仲举韵
作者：倪瓒
朝代：明
体裁：古风

秧畴莳已遍，午馌休中林。忽闻轺车至，揽衣欣慨深。遂寻修竹下，共憩西涧阴。汲泉以煮茗，遐哉遗世心。
次韵奉答德常别驾初夏见怀一首
作者：倪瓒
朝代：明
体裁：七言律诗

隔浦鼍鸣似打衙，云涛城郭夕阳斜。汀前露冷鱼鳞屋，窗里烟轻蝉翼纱。沛泽风雷时绕几，谈空衣裓不沾花。欲分香饭能来否？菩萨如今只在家。
次韵春雨
作者：倪瓒
朝代：明
体裁：七言绝句

黯黯春云映户轻，绿芜斜日忽开晴。依微野径泉侵尽，风落桐花远思生。
次韵曹都水
作者：倪瓒
朝代：明
体裁：七言绝句

夜寒馆里挑灯宿，山罽重敷六尺床。隐几萧条听坞雨，竹林烟幕煮茶香。
次韵曹都水
作者：倪瓒
朝代：明
体裁：七言绝句

水品茶经手自笺，夜烧绿竹煮山泉。莫留樵客看棋局，持斧归来几岁年。
次韵曹都水
作者：倪瓒
朝代：明
体裁：七言绝句

萧閒馆里挑灯宿，山罽重敷六尺床。隐几翛翛听夜雨，竹林烟羃煮茶香。
次韵萨天锡寄张外史
作者：倪瓒
朝代：明
体裁：七言律诗

谷口路微山木合，湿衣空翠不曾晴。饥猿扳槛为人立，寒犬号林如豹声。小阁秋清听雨卧，长空日出采芝行。道心得失已无梦，沐发朝真候五更。
次韵邵生
作者：倪瓒
朝代：明
体裁：七言律诗

已从鸥鸟狎云深，老我无机似汉阴。采采菊花犹满地，萧萧霜发不胜簪。南游阻绝伤多垒，北望艰危折寸心。好在吴松江水上，青猿啼处有枫林。
次韵郯九成见寄
作者：倪瓒
朝代：明
体裁：七言律诗

郭外青山旧结庐，微茫野径望中无。残生竟抱烟霞癖，好事犹传海岳图。夜壁松风悬雅乐，秋池菊水酌商觚。傥从世事求玄赏，好趁轻舟看浴凫。
次韵酬彝斋见诒
作者：倪瓒
朝代：明
体裁：五言律诗

荆溪丘壑远，暇日得跻攀。野客时相过，高人意自閒。开门看修竹，卜宅近青山。胜事今宁有，幽吟一解颜。
次韵陈维允姑苏钱塘怀古
作者：倪瓒
朝代：明

酿酒剑池水，玉壶清若无。挥杯送落月，山鬼共歌呼。松间灯如漆，白骨漫寒芜。¤
次韵陈维允姑苏钱塘怀古四首
作者：倪瓒
朝代：明

酿酒剑池水，玉壶清若无。挥杯送落月，山鬼共歌呼。松间灯如漆，白骨漫寒芜。耕凿古隧穿，乃吴桓王墓。金雁随冷风，黄肠毕呈露。悲歌异今昔，踟蹰缓归步。仙人悲世换，宴景在清都。寒暑自来往，英雄生钓屠。钱唐江畔柳，风雨夜啼乌。江山国破后，吊古一经行。辇路苔花碧，御沟菰叶生。古迹今宁有，新城江上横。
次韵陈维允姑苏钱塘怀古四首·其一
作者：倪瓒
朝代：明
体裁：古风

酿酒剑池水，玉壶清若无。挥杯送落月，山鬼共歌呼。松间灯如漆，白骨漫寒芜。
次韵陈维允姑苏钱塘怀古四首·其三
作者：倪瓒
朝代：明
体裁：古风

仙人悲世换，宴景在清都。寒暑自来往，英雄生钓屠。钱唐江畔柳，风雨夜啼乌。
次韵陈维允姑苏钱塘怀古四首·其二
作者：倪瓒
朝代：明
体裁：古风

耕凿古隧穿，乃吴桓王墓。金雁随冷风，黄肠毕呈露。悲歌异今昔，踟蹰缓归步。
次韵陈维允姑苏钱塘怀古四首·其四
作者：倪瓒
朝代：明
体裁：古风

江山国破后，吊古一经行。辇路苔花碧，御沟菰叶生。古迹今宁有，新城江上横。
正月廿六日漫题
作者：倪瓒
朝代：明
体裁：七言绝句

泖云汀树晚离离，饮罢人归野渡迟。睡起香销金鹊尾，独听疏雨打窗时。
水仙子
作者：倪瓒
朝代：明
体裁：词

东风花外小红楼。南浦山横翠黛愁。春寒不管花枝瘦。无情水自流。檐前燕语娇柔。惊回幽梦，难寻旧游。落日帘钩。
水仙花
作者：倪瓒
朝代：明

晓梦盈盈湘水春，翠虬白凤照江滨。香䰟莫逐冷风散，拟学黄初赋洛神。
水仙花
作者：倪瓒
朝代：明
体裁：七言绝句

晓梦盈盈湘水春，翠虬白凤照江滨。香魂莫逐冷风散，拟学黄初赋洛神。
江城子·感旧
作者：倪瓒
朝代：明
体裁：词

窗前翠影湿芭蕉。雨潇潇。思无聊。梦入故园，山水碧迢迢。依旧当年行乐地，香径杳，绿苔饶。沉香火底坐吹箫。忆妖娆。想风标。同步芙蓉，花畔赤阑桥。渔唱一声惊梦觉，无觅处，不堪招。
江城子·满城风雨近重阳
作者：倪瓒
朝代：明
体裁：词

满城风雨近重阳。湿秋光。暗横塘。萧瑟汀蒲，岸柳送凄凉。亲旧登高前日梦，松菊径，也应荒。堪将何物比愁长。绿泱泱。绕秋江。流到天涯，盘屈九回肠。烟外青萍飞白鸟，归路阻，思微茫。
池莲咏
作者：倪瓒
朝代：明
体裁：古风

回翔波间风，的历叶上露。清池结素彩，华月映微步。云阴花房敛，雨歇芳气度。欲去拾明珰，踟蹰惜迟暮。
泊舟
作者：倪瓒
朝代：明
体裁：五言律诗

泊舟嘉树下，开牖碧江浔。慨然念黄落，景憩惜清阴。多暇观鱼鸟，容与一登临。蜕迹尘喧久，欲寡天机深。
清平乐在荆溪作
作者：倪瓒
朝代：明
体裁：词

汀烟溪树。总是伤心处。望断溪流东北注。梦逐孤云归去。山花野鸟初春。渔郎樵叟南津。谁识摧颓老子，醉人推骂从嗔。
清明后题
作者：倪瓒
朝代：明
体裁：七言绝句

野棠花落又清明，杨柳青青人耦耕。春物阑珊成底事，半江疏雨暮潮平。
清明日风雨凄然舟泊东林西浒步过伯璇徵君高斋焚香瀹茗出示燕文贵秋山萧寺图展玩良久因赋一绝
作者：倪瓒
朝代：明
体裁：七言绝句

野棠花落过清明，春事匆匆梦里惊。倚棹微吟沙际路，半江烟雨暮潮生。
游善权洞
作者：倪瓒
朝代：明
体裁：五言律诗

来窥善权洞，一上李公楼。水玦岩前引，云旌松际浮。然灯长不夜，垂钓只虚舟。欲读吴朝刻，真成冒雪游。
烟雨
作者：倪瓒
朝代：明
体裁：七言绝句

烟雨空濛远树齐，人家树底自成蹊。只因二月吴松尾，渚际维舟听竹鸡。
烟雨中过石湖三绝
作者：倪瓒
朝代：明

烟雨山前度石湖，一奁秋影玉平铺。何须更剪松江水，好染空青作画图。姑苏城外短长桥，烟雨空濛又晚潮。载酒曾经此行乐，醉乘江月卧吹箫。愁不能醒已白头，沧江波上狎轻鸥。鸥情与老初无染，一叶轻躯总是愁。
烟雨中过石湖三绝·其二
作者：倪瓒
朝代：明
体裁：七言绝句

姑苏城外短长桥，烟雨空濛又晚潮。载酒曾经此行乐，醉乘江月卧吹箫。
烟雨中过石湖（三首）
作者：倪瓒
朝代：明
体裁：七言绝句

愁不能醒已白头，沧江波上狎轻鸥。鸥情与老初无染，一叶轻躯总是愁。
烟雨中过石湖（三首）
作者：倪瓒
朝代：明
体裁：七言绝句

烟雨山前度石湖，一奁秋影玉平铺。何须更剪松江水，好染空青作画图。
煮石山房
作者：倪瓒
朝代：明
体裁：古风

汲涧煮白石，云栖南涧隈。敲石发新火，荆薪藉馀灰。坐候升降理，静观寒燠媒。遂忘石鼎沸，乍疑山雨来。丹成同此术，鹤化讵能猜。我亦餐金液，清浅笑蓬莱。
玄文馆读书
作者：倪瓒
朝代：明
体裁：古风

真馆何沈沈，寥廓神明居。阳庭肃宏敞，丹林郁扶疏。眷言兹游息，脱屣荣利区。檐榱初日丽，池台凉雨馀。焚香破幽寂，饮水聊舒徐。潜心观道妙，讽咏古人书。怀澄神自怡，意惬理无虚。谁云黄唐远，泊然天地初。回首抚八荒，纷攘蚍蜉如。愿从逍遥游，何许昆崙墟。
王叔明画
作者：倪瓒
朝代：明
体裁：七言绝句

笔精墨妙王右军，澄怀卧游宗少文。王侯笔力能扛鼎，五百年来有此君。
王都事家听周子奇吹笙
作者：倪瓒
朝代：明
体裁：七言绝句

隔水吹笙引凤鸣，十三声外柳风清。风流自有王子晋，留取清樽吸月明。
用王叔明韵题画
作者：倪瓒
朝代：明
体裁：七言律诗

王郎笔力追前辈，海岳新图入卧游。独鹤眠松犹警露，孤猿挂树忽惊秋。陶潜泽畔五株柳，范蠡湖中一叶舟。同煮茯苓期岁暮，残生此外更何求。
田舍二首·其一
作者：倪瓒
朝代：明
体裁：六言诗

映水五株杨柳，当窗一树樱桃。洒埽石间萝月，吟哦琴里松涛。
田舍二首·其二
作者：倪瓒
朝代：明
体裁：六言诗

山鸟下窥窗牖，春风时过柴门。避世何须郑谷，作书巳绝巨源。
画江天晚色赠志学
作者：倪瓒
朝代：明
体裁：五言律诗

不见吕君久，题诗怀不忘。风声浑落叶，山影半斜阳。独鹤来迟暮，孤帆出渺茫。为图秋色去，留寄读书堂。
画竹赠申彦学
作者：倪瓒
朝代：明
体裁：七言绝句

吴松江水似清湘，烟雨孤篷道路长。写出无声断肠句，鹧鸪啼处竹苍苍。
疏林远岫图写赠子素征
作者：倪瓒
朝代：明

已从沤鸟狎云深，老我无机似汉阴。采采菊花犹满地，萧萧霜发不胜簪。南游阻绝伤多垒，北望艰危折寸心。家在吴淞江水上，清猿啼处有枫林。
看花仕女图
作者：倪瓒
朝代：明
体裁：七言绝句

画图常识春风面，云雾衣裳楚楚裁。为问人间春几许，石栏西畔牡丹开。
碧云林壑图奉赠南琛长老住碧云禅寺
作者：倪瓒
朝代：明

碧云林壑杳重重，此去风流似简公。春药碓闲湍激下，吟秋蛩响月明中。结茅拟候芝三秀，眠鹿应遗地一弓。闻道重居开竹牖，待余艇子过溪东。
秋夜
作者：倪瓒
朝代：明
体裁：古风

空林漙露气，疏钟时独闻。清夜息群动，高居无俗氛。恬淡诚吾事，荣名非所欣。乐哉咏王风，忘年栖白云。
秋容轩
作者：倪瓒
朝代：明
体裁：七言绝句

碧花翠蔓引牵牛，丛竹黄葵意更幽。不用田畴三日雨，已输䆉稏十分秋。
秋日赠张茂实
作者：倪瓒
朝代：明
体裁：古风

久客东海上，秋风吹练裙。放言爱庄叟，笑癖如陆云。采药清晨出，哦诗静夜闻。沧浪可濯足，吾与尔为群。
秋林山色图
作者：倪瓒
朝代：明
体裁：古风

寓馆风雨秋，閒门草苔翳。怀人思奋飞，携书此留滞。玉琴和幽吟，竹牖聊静憩。西山日在望，白云淡生媚。寂寞栖德园，清虚捐世味。石灶有馀烟，未收煮茗器。
竹枝词
作者：倪瓒
朝代：明

钱王墓田松柏稀，岳王祠堂在湖西。西泠桥边草春绿，飞来峰头乌夜啼。湖边女儿红粉妆，不学罗敷春采桑。学成飞燕春风舞，嫁与燕山游冶郎。阿翁闻说国兴亡，记得钱王与岳王。日暮狂风吹柳折，满湖烟雨绿茫茫。春愁如雪不能消，又见清明卖柳条。伤心玉照堂前月，空照钱唐夜夜潮。嗈嗈归雁度春江，明月清波雁影双。化作斜行筝上字，长弹幽恨隔纱窗。
竹枝词·其一
作者：倪瓒
朝代：明
体裁：词

钱王墓田松柏稀，岳王祠堂在湖西。西泠桥边草春绿，飞来峰头乌夜啼。
竹枝词·其三
作者：倪瓒
朝代：明
体裁：词

阿翁闻说国兴亡，记得钱王与岳王。日暮狂风吹柳折，满湖烟雨绿茫茫。
竹枝词·其二
作者：倪瓒
朝代：明
体裁：词

湖边女儿红粉妆，不学罗敷春采桑。学成飞燕春风舞，嫁与燕山游冶郎。
竹枝词·其五
作者：倪瓒
朝代：明
体裁：词

嗈嗈归雁度春江，明月清波雁影双。化作斜行筝上字，长弹幽恨隔纱窗。
竹枝词·其四
作者：倪瓒
朝代：明
体裁：词

春愁如雪不能消，又见清明卖柳条。伤心玉照堂前月，空照钱唐夜夜潮。
竹枝词二首
作者：倪瓒
朝代：明

噰噰归雁度春江，明月清波雁影双。
化作斜行筝上字，长弹幽恨隔纱窗。
竹枝词二首
作者：倪瓒
朝代：明

春愁如雪不能消，又见清明卖柳条。伤心玉照堂前月，空照钱塘夜夜潮。
竹石图
作者：倪瓒
朝代：明
体裁：五言绝句

雨过黄陵庙，风生渭水波。当时卸帆处，苔石倚乔柯。
答徐良夫
作者：倪瓒
朝代：明

云卧雨声集，庭树飒以秋。身同孤飞鹤，心若不系舟。燕俎登松菌，匏尊？涧流。兰芳日彫悴，吾生行归休。不作蝼蚁梦，游神凤麟洲。青山澹相对，白发忽满头。仙去行冉冉，风鸣竹修修。谅哉《伐木》诗，鸟嘤尚相求。居吴二十载，未及兹山游。君才如鲍谢，摛词亦云优。欢然敬爱客，能不为尔留。桑土夙所彻，户牖何绸缪。地无车马尘，路转岩穴幽。既晴引飞屩，回望林间楼。
答徐良夫
作者：倪瓒
朝代：明
体裁：古风

云卧雨声集，庭树飒以秋。身同孤飞鹤，心若不系舟。燕俎登松菌，匏尊�涧流。兰芳日彫悴，吾生行归休。不作蝼蚁梦，游神凤麟洲。青山澹相对，白发忽满头。仙去行冉冉，风鸣竹修修。谅哉《伐木》诗，鸟嘤尚相求。居吴二十载，未及兹山游。君才如鲍谢，摛词亦云优。欢然敬爱客，能不为尔留。桑土夙所彻，户牖何绸缪。地无车马尘，路转岩穴幽。既晴引飞屩，回望林间楼。
素衣诗素衣内自省也督输官租羁絷忧愤思弃田庐敛裳宵遁焉
作者：倪瓒
朝代：明
体裁：四言诗

素衣涅兮，在彼公庭。载伤迨隘，中心怔营。彼苛者虎，胡恤尔氓。视氓如豵，宁辟尤诟。礼以自持，省焉内疚。虽曰先业，念毋荡失。守而不迁，致此幽郁。身辱亲殆，孝违义屈。蔚蔚荒涂，行迈靡通。雍雍鸣凤，世莫之逢。夕风凄薄，曷其有旦。吁嗟民生，实罹百患。先师遗训，岂或敢忘。箪瓢称贤，乐道无殃。予独何为，悽其悲伤。空谷有芝，窈窕且廓。爰宅希静，菽水和乐。载弋载钓，我心不怍。安以致养，寤寐忘忧。修我初服，息焉优游。
绝句
作者：倪瓒
朝代：明
体裁：七言绝句

醉唤吴姬舞蹋筵，风阑花阵亦回旋。愁生细雨寒烟外，诗在青蘋白鸟边。
绝句三首
作者：倪瓒
朝代：明

松陵第四桥前水，风急犹须贮一瓢。敲火煮茶歌白苧，怒涛翻雪小停桡。人家住近江城外，月色波光上下天。风景自佳时俗异，泊舟閒咏白云篇。白鸥飞处夕阳明，山色隔江眉黛横。试看三高祠下水，悠悠中有别离情。
绝句三首·其一
作者：倪瓒
朝代：明
体裁：七言绝句

松陵第四桥前水，风急犹须贮一瓢。敲火煮茶歌白苧，怒涛翻雪小停桡。
绝句三首·其三
作者：倪瓒
朝代：明
体裁：七言绝句

白鸥飞处夕阳明，山色隔江眉黛横。试看三高祠下水，悠悠中有别离情。
绝句三首·其二
作者：倪瓒
朝代：明
体裁：七言绝句

人家住近江城外，月色波光上下天。风景自佳时俗异，泊舟閒咏白云篇。
绝句四首次九成韵
作者：倪瓒
朝代：明

我别故人无十日，冲烟艇子又重来。门前积雨生幽草，墙上春云覆绿苔。断送一生棋局里，破除万事酒杯中。清虚事业无人解，听雨移时又听风。没径春泥不出门，山烟江雾昼长昏。糟床声杂茅檐雨，破却阴寒酒自温。郯子论诗冀北空，晤言千里意常同。待晴紫陌堪萦手，行咏山光水影中。
绝句四首次九成韵·其一
作者：倪瓒
朝代：明
体裁：七言绝句

我别故人无十日，冲烟艇子又重来。门前积雨生幽草，墙上春云覆绿苔。
绝句四首次九成韵·其三
作者：倪瓒
朝代：明
体裁：七言绝句

没径春泥不出门，山烟江雾昼长昏。糟床声杂茅檐雨，破却阴寒酒自温。
绝句四首次九成韵·其二
作者：倪瓒
朝代：明
体裁：七言绝句

断送一生棋局里，破除万事酒杯中。清虚事业无人解，听雨移时又听风。
绝句四首次九成韵·其四
作者：倪瓒
朝代：明
体裁：七言绝句

郯子论诗冀北空，晤言千里意常同。待晴紫陌堪萦手，行咏山光水影中。
自题小画
作者：倪瓒
朝代：明

逸笔纵横意到成，烧香弄翰了余生。窗前竹树依苔石，寒雨萧条待晚晴。
自题小画
作者：倪瓒
朝代：明
体裁：七言绝句

逸笔纵横意到成，烧香弄翰了馀生。窗前竹树依苔石，寒雨萧条待晚晴。
自题设色山水赠孟肤徵君
作者：倪瓒
朝代：明
体裁：七言绝句

秋潮夜落空江渚，晓树离离含宿雨。伊轧中流间橹声，卧听渔人隔烟语。
至正癸卯九月望日画赠胜伯徵君并题
作者：倪瓒
朝代：明
体裁：六言诗

江渚暮潮初落，风林霜叶浑稀。倚杖柴门阒寂，怀人山色依微。
苦雨行
作者：倪瓒
朝代：明
体裁：古风

孟秋苦雨稻禾死，天地晦冥龙怒嗔。南邻老翁卧不起，漏屋湿薪愁杀人。自云今年八十剩，力农一生兹始病。两逢赤旱三遇水，租税何曾应王命。吾今宁免身为鱼，死当其时良可吁！
荆溪秋色图为卜震亨题
作者：倪瓒
朝代：明
体裁：七言绝句

罨画溪头秋水明，上人逸笔思纵横。云山多少元晖句，不道毫端画得成。
荒村
作者：倪瓒
朝代：明

踽踽荒村客，悠悠远道情。竹梧秋雨碧，荷芰晚波明。穴鼠能人拱，池鹅类鹤鸣。萧条阮遥集，几屐了余生？
荒村
作者：倪瓒
朝代：明
体裁：五言律诗

踽踽荒村客，悠悠远道情。竹梧秋雨碧，荷芰晚波明。穴鼠能人拱，池鹅类鹤鸣。萧条阮遥集，几屐了馀生。
萧閒馆夜坐
作者：倪瓒
朝代：明
体裁：五言律诗

隐几忽不寐，竹露下泠泠。青镫澹斜月，薄帷张寒厅。燥烦息中动，希静无外聆。窅然玄虚际，讵知有身形。
萨仲明为丞相府掾时僦居京师名其轩曰半野后买宅延陵亦揭是名于轩因雨宿其下遂为赋诗云
作者：倪瓒
朝代：明
体裁：七言律诗

何意开轩名半野，身存魏阙思江湖。斜侵瓜圃通花药，稍傍薇垣近竹梧。千里秋风催斫鲙，九霄晨露浥飞凫。如今别买荒城宅，自扫风林候野夫。
蝶恋花以上十六首百家词本云林乐府。此下
作者：倪瓒
朝代：明
体裁：词

夜永愁人偏起早。客鬓萧萧，镜里看枯槁。雨叶铺庭风为扫。闭门寂寞生秋草。行路难行悲远道。说着客行，真个令人恼。久客还家贫亦好。无家漫自伤怀抱。
谢笔
作者：倪瓒
朝代：明
体裁：七言绝句

陶泓思渴待陈元，对楮先生意未宣。何似中书君并至，明窗脱帽一欣然。
贞松白雪轩分韵
作者：倪瓒
朝代：明
体裁：古风

境静尘虑清，雨馀山光变。池馆閟虚閒，琴樽申缱绻。蔚哉春木荣，憩我飞翮倦。石间有题字，苔蚀已难辨。
贻文举
作者：倪瓒
朝代：明

波光浮翠阁，苔色上春衣。杨柳莺啼笛，樱桃鸟啄稀。荣名非所慕，登览意忘归。泖水宜修禊，重来坐钓矶。
赋宜远楼
作者：倪瓒
朝代：明
体裁：七言绝句

宜远楼前春可怜，数峰依约乱流边。若为倚剑崆峒外，回望齐州九点烟。
赋得机征君荆南精舍图
作者：倪瓒
朝代：明

结庐溪水南，胜处足幽探。夏果落山雨，春衣染夕岚。石欹招鹤磴，门俯射蛟潭。日日萦归梦，萧条雪满簪。
赋德机徵君荆南精舍图
作者：倪瓒
朝代：明
体裁：五言律诗

结庐溪水南，胜事足幽探。夏果落山雨，春衣染夕岚。石敧招鹤磴，门俯射蛟潭。日日萦归梦，萧条雪满簪。
赋翠涛砚
作者：倪瓒
朝代：明
体裁：古风

岳翁尝宝翠涛石，今我还珍翠涛砚。翠涛沄沄生縠纹，云章龙文发奇变。米芾砚山徒自惜，此砚颠应未曾见。我初避乱失神物，玉蟾滴泪空悽恋。珠还合浦乃有时，洗涤摩挲冰玉姿。书舟轻迅逐凫鹥，喜出火宅临清漪。松雪磨香淬毛锥，天影江波□碧滋，一咏新诗开我眉。
赋谢陆继之紫蟹黄柑之贶
作者：倪瓒
朝代：明
体裁：七言律诗

阖闾城外皆秋水，斜日维舟方醉眠。携手故人惊梦里，送书飞雁落尊前。黄柑开裹烦相赠，紫蟹倾筐也可怜。忆尔独居湖上宅，晴窗奇石昼生烟。
赠伯清
作者：倪瓒
朝代：明
体裁：七言绝句

市上休疑张伯清，药无二价制颓龄。何当扫雪居幽谷，与我松根采茯苓。
赠公远
作者：倪瓒
朝代：明
体裁：五言律诗

霜叶落欲尽，晚山看更青。蹑将沙际屐，坐久水边亭。俯仰已如梦，漂摇同泛萍。稻粱非所恋，黄鹄思冥冥。
赠别益以道书记
作者：倪瓒
朝代：明

一笑相逢岂有期，因怀西崦话移时。李公祠畔空余月，陆子泉头旧有诗。旅思凄凄非中酒，人情落落似残棋。云涛眼底三生梦，鸥影秋汀又远离。
赠别益以道书记
作者：倪瓒
朝代：明
体裁：七言律诗

一笑相逢岂有期，因怀西崦话移时。李公祠畔空馀月，陆子泉头旧有诗。旅思悽悽非中酒，人情落落似残棋。云涛眼底三生梦，鸥影秋汀又远离。
赠友生
作者：倪瓒
朝代：明
体裁：古风

春林积雨晴，江渚烟波绿。谷鸟语绵蛮，涧泉声断续。萝径与来踪，空山开伐木。时援清琴坐，还同白云宿。
赠墨生
作者：倪瓒
朝代：明
体裁：古风

岩谷春风起，桐花落涧红。隔水轻烟发，收煤入灶中。豹囊秘元玉，鹅池生白虹。汤生法潘谷，千载事同风。
赠墨生吴善
作者：倪瓒
朝代：明
体裁：七言绝句

铜官山下白云亭，涧底长松长茯苓。传得潘生烧墨法，墨成持赠写丹经。
赠天宁福上人
作者：倪瓒
朝代：明
体裁：五言律诗

荆溪霜落后，铜官日出初。自栉头上发，更理箧中书。上人从定起，咏言方绕除。邂逅发微笑，幻身同太虚。
赠岳松涧
作者：倪瓒
朝代：明
体裁：七言律诗

曾访神仙五粒松，涧泉流润白云封。林间萝茑交青影，石上菖蒲开紫茸。煮石有方留秘诀，采苓何处觅行踪。岳君别我三千岁，晚戏沧洲又汝逢。
赠张玄度时方丧内
作者：倪瓒
朝代：明

吴松江水似荆溪，九点烟岚落日西。寂寂郊园寒食过，萧萧风雨竹鸡啼。蕙花委砌心应折，芳草归途意转迷。曾得鲁连消息否，春潮随雨到长堤。
赠张玄度时方丧内
作者：倪瓒
朝代：明
体裁：七言律诗

吴松江水似荆溪，九点烟岚落日西。寂寂郊园寒食过，萧萧风雨竹鸡啼。蕙花委砌心应折，芳草归途意转迷。曾得鲁连消息否？春潮随雨到长堤。
赠惟寅
作者：倪瓒
朝代：明
体裁：古风

隐几方熟睡，故人来扣扉。一笑无言说，清坐澹忘机。衣上松萝雨，袖中南涧薇。知尔山中来，山中无是非。三十不娶妻，四十不出仕。逍遥岩岫间，翳名以自肆。何曾问理乱，岂复陈美刺。高怀如汉阴，终老无机事。
赠曹德昭
作者：倪瓒
朝代：明
体裁：七言绝句

谷口桐林落绛霞，仙帆初泊野人家。萧閒馆里青苔合，看到阶前芍药花。
赠沈文举
作者：倪瓒
朝代：明
体裁：五言律诗

波光浮草阁，苔色上春衣。杨柳莺啼邃，樱桃鸟啄稀。荣名非所慕，登览竟忘归。泖水宜修禊，重来坐钓矶。
赠沈生卖墨
作者：倪瓒
朝代：明

桐烟墨法后松烟，妙赏坡翁已久传。麋角胶清瑩玄玉，龙文刀利淬寒泉。山廨唯珍白鹅帖，云窗谁录古苔篇。爱尔治生吴市隐，收煤一室数灯然。
赠沈生卖墨
作者：倪瓒
朝代：明
体裁：七言律诗

桐烟墨法后松烟，妙赏坡翁已久传。麋角胶清莹玄玉，龙文刀利淬寒泉。山廨唯珍白鹅帖，云窗谁录古苔篇。爱尔治生吴市隐，收煤一室数灯然。
赠潘仁仲
作者：倪瓒
朝代：明
体裁：六言诗

瓶内花簪白萼，庭中池养金鱼。驯虎只凭丹灶，活人惟留素书。
赠王光大
作者：倪瓒
朝代：明
体裁：五言律诗

荆溪王隐士，相见每从容。借地仍栽竹，巢云独傍松。青苔盘石净，嘉树绿阴重。约我同栖遁，嵩高第几峰？
赠陈惟寅
作者：倪瓒
朝代：明

隐几方熟睡，故人来扣扉。一笑无言说，清坐澹忘机。衣上松萝雨，袖中南涧薇。知尔山中来，山中无是非。三十不娶妻，四十不出仕。消摇岩岫间，翳名以自肆。何曾问理乱，岂复陈美刺。高怀如汉阴，终老无机事。
赠陶得和制墨
作者：倪瓒
朝代：明
体裁：古风

麋胶万杵捣玄霜，螺制初成龙井庄。悟得廷圭张遇法，古松烟细色苍苍。桐花烟出潘衡后，依旧升龙柳枝瘦。请看陶法妙非常，一点浓云琼楮透。
走笔次陶蓬韵送叶参谋归金华
作者：倪瓒
朝代：明
体裁：古风

手把玉芙蓉，青天骑白龙。出入人间世，飞鸿蹋雪踪。瑶草粲可拾，群峰森玉立。璧月挂天南，离离星斗湿。君昔在山时，玉韫山有辉。因同白云出，更与白云归。白云无定处，岂只山中住。河汉共萦纡，经天复东注。金华牧羊人，游戏不生嗔。笑拂岩前石，行看海底尘。手调白羽箭，陋彼磨铜砚。一语不投机，归欤宁再见。士岂始隗乎，全赵匪相如。项王疑亚父，竟尔龙为鱼。扰扰何时已，百年聊寄耳。良也报仇归，言从赤松子。去山今几年，还山大学仙。天台司马宅，云气近相连。
走笔次陶蓬韵送叶参谋归金华
作者：倪瓒
朝代：明

手把玉芙蓉，青天骑白龙。出入人间世，飞鸿蹋雪踪。瑶草粲可拾，群峰森玉立。璧月挂天南，离离星斗湿。君昔在山时，玉韫山有辉。因同白云出，更与白云归。白云无定处，岂只山中住。河汉共萦纡，经天复东注。金华牧羊人，游戏不生嗔。笑拂岩前石，行看海底尘。手调白羽箭，陋彼磨铜砚。一语不投机，归欤宁再见。士岂始隗乎？全赵匪相如。项王疑亚父，竟尔龙为鱼。扰扰何时已？百年聊寄耳。良也报仇归，言从赤松子。去山今几年，还山大学仙。天台司马宅，云气近相连。
越调·小桃红·秋江
作者：倪瓒
朝代：明
体裁：曲

一江秋水澹寒烟，水影如练，眼底离愁数行雁。雪晴天，绿苹红蓼参差见。吴歌荡桨，一声哀怨，惊起白鸥眠。
踏莎行
作者：倪瓒
朝代：明
体裁：词

春渚芹蒲，秋郊梨枣。西风沃野收红稻。檐前炙背媚晴阳，天涯转瞬萋芳草。鲁望渔村，陶朱烟岛。高风峻节如今扫。黄鸡啄黍浊醪香，开门迎笑东邻老。
踏莎行·春渚芹蒲
作者：倪瓒
朝代：明

春渚芹蒲，秋郊梨枣。西风沃野收红稻。檐前炙背媚晴阳，天涯转瞬萋芳草。鲁望渔村，陶朱烟岛。高风峻节如今扫。黄鸡啄黍浊醪香，开门
过师子林兰若诗
作者：倪瓒
朝代：明
体裁：古风

密竹鸟啼邃，清池云影閒。茗雪炉烟袅，松雨石苔斑。心静境恒寂，何必月在山。穷途有行旅，日暮不知还。
过虞山
作者：倪瓒
朝代：明
体裁：五言律诗

陈蕃悬榻处，徐孺过门时。甘冽言游井，荒凉虞仲祠。看云聊弄翰，把酒更题诗。此日交欢意，依依去后思。
过许生茅屋看竹
作者：倪瓒
朝代：明
体裁：七言律诗

舟过山西已夕曛，许生茅屋远人群。凿池数尺通野水，开牖一规留白云。煮药烟轻冲灶出，碓茶声远隔溪闻。可怜也有王猷兴，阶下新移少此君。
述怀
作者：倪瓒
朝代：明
体裁：古风

读书衡茅下，秋深黄叶多。原上见远山，被褐起行歌。依依墟里间，农叟荷蓧过。华林散清月，寒水澹无波。遐哉栖遁情，身外岂有他。人生行乐耳，富贵将如何。
述怀
作者：倪瓒
朝代：明

读书衡茅下，秋深黄叶多。原上见远山，被褐起行歌。依依墟里间，农叟荷过。华林散清月，寒水淡无波。遐哉栖遁情，身外岂有它。人生行乐耳，富贵将如何！
追和戎昱寄鍊师
作者：倪瓒
朝代：明
体裁：七言绝句

云雾轩窗倚半空，少霞铭处识新宫。遥看一片秋山色，鹤影徘徊明月中。
追和苏文忠墨迹卷中诗韵
作者：倪瓒
朝代：明
体裁：七言绝句

奎章阁下掌丝纶，清浅蓬莱又几春。三十六宫秋寂寂，金盘露冷泣仙人。
送僧
作者：倪瓒
朝代：明
体裁：五言律诗

闻说四明道，山川似若耶。去依阿育塔，还宿梵王家。野井封残雪，江船聚晚沙。光公强健否，持底作生涯。
送僧游天台次张外史韵
作者：倪瓒
朝代：明
体裁：七言律诗

四明山水名天下，师去那知客路遥。雪霁惊麇腾宿莽，月明寒鹊集疏条。坐寻云顶千峰石，归趁江头八月潮。说与住山光老子，送宾也合过溪桥。
送僧游天台次张外史韵
作者：倪瓒
朝代：明

四明山水名天下，师去那知客路遥。雪霁惊麕腾宿莽，月明寒鹊集疏条。坐寻云顶千峰石，归趁江头八月潮。说与住山光老子，送宾也合过溪桥。
送元度北游
作者：倪瓒
朝代：明
体裁：七言律诗

荷锸空林春雨馀，舣舟沙岸燕飞初。去寻天上仙人佩，肯顾山中隐者居。霜月四更提剑舞，田园二顷带经锄。兰荣柳密南檐下，伫子云间枉尺书。
送别甘允从
作者：倪瓒
朝代：明
体裁：七言律诗

来从墨沼云林下，共爱女萝缘石床。唤人鹦鹉语犹涩，当户枇杷子半黄。奉橘定应题百颗，笼鹅即欲写千行。兰亭书法人间少，好去山阴泛野航。
送吕养浩之绍兴
作者：倪瓒
朝代：明

贺监宅前路，荷花今亦无。空余湖上月，照见水中蒲。送尔作官幽绝处，钱塘江头飞柳絮。听事临堤满夕岚，时有沙鸥自来去。
送吕养浩之绍兴
作者：倪瓒
朝代：明
体裁：古风

贺监宅前路，荷花今亦无。空馀湖上月，照见水中蒲。送尔作官幽绝处，钱塘江头飞柳絮。听事临堤满夕岚，时有沙鸥自来去。
送宝南琛往住荆溪碧云寺兼简方厓
作者：倪瓒
朝代：明
体裁：七言律诗

碧云林壑杳重重，此去风流似简公。舂药碓閒湍激下，吟秋蛩响月明中。结茅拟候芝三秀，眠鹿应遗地一弓。闻道重居开竹牖，待予艇子过溪东。
送张外史还山
作者：倪瓒
朝代：明
体裁：七言律诗

道士朝乘白鹤还，楼台金碧锁空山。半天花雨飞幢节，万壑松风杂佩环。丹井夜寒光剡剡，石坛春静藓斑斑。飘然便拟从君隐，分我玄洲一半间。
送张炼师游七闽
作者：倪瓒
朝代：明

高士不羁如野鹤，忽思闽海重经过。舟前春水它乡远，雪后晴山何处多。觳觫卧云芳草细，钩筜啼树野烟和。武陵九曲最清绝，落日采瑽闻棹歌。
送张鍊师游七闽
作者：倪瓒
朝代：明
体裁：七言律诗

高士不羁如野鹤，忽思闽海重经过。舟前春水他乡远，雪后晴山何处多。觳觫卧云芳草细，钩辀啼树野烟和。武陵九曲最清绝，落日采蘋闻棹歌。
送徐君玉
作者：倪瓒
朝代：明

闽江之水清涟漪，隔江名园多荔枝。闽中女儿天下白，越波飞桨逐凫珝。棹歌清绝洲渚阔，荡桨落日令人悲。蛮烟怪雨忽冥密，蒋芽蒲叶相参差。此中胜事不为少，徐郎远游牵我思。
送徐君玉
作者：倪瓒
朝代：明
体裁：古风

闽江之水清涟漪，隔江名园多荔枝。闽中女儿天下白，越波飞桨逐凫鹥。棹歌清绵洲渚阔，荡桨落日令人悲。蛮烟怪雨忽冥密，蒋芽蒲叶相参差。此中胜事不为少，徐郎远游牵我思。
送徐子素
作者：倪瓒
朝代：明
体裁：七言律诗

山馆留君才一月，梅花无数倚霜晴。垂帘幽阁团云影，贮火茶炉作雨声。深竹每容驯鹿卧，青山时与道人行。归舟载得梁溪雪，惆怅邻鸡月四更。
送徐子素
作者：倪瓒
朝代：明

山馆留君才一月，梅花无数倚霜晴。垂帘幽阁图云影，贮火茶炉作雨声。深竹每容驯鹿卧，青山时与道人行。归舟载得梁溪雪，惆怅邻鸡月四更。
送惟寅
作者：倪瓒
朝代：明
体裁：古风

春江烟霭绿，远树明清旭。归雁影斜斜，鸣声断复续。陈君挂帆去，似与雁相逐。水际白云度，山中甘雨足。安得从耦耕，柴门艺松菊。去去且入城，怀抱向谁倾。姚公有古道，虚夷多远情。俾尔遂高隐，狂歌乐幽贞。
送李徵君过荆溪访王司丞
作者：倪瓒
朝代：明
体裁：五言律诗

何处寻狂客，故人王子猷。花落庭前树，风吹溪上舟。紫笋生春雨，绿蘋满芳洲。心随酒船发，怅望不能休。
送杭州谢总管
作者：倪瓒
朝代：明

南省迢遥阻北京，张公开府任豪英。守臣视爵等侯伯，仆射亲民如父兄。钱庙有碑刓夜雨，岳坟无树着秋声。好将饮食濡饥渴，何待三年报政成。
送杭州谢总管
作者：倪瓒
朝代：明
体裁：七言律诗

南省迢遥阻北京，张公开府任豪英。守臣视爵等侯伯，仆射亲民如父兄。钱庙有碑刓夜雨，岳坟无树著秋声。好将饮食濡饥渴，何待三年报政成。
送潭州鲁总管
作者：倪瓒
朝代：明
体裁：古风

翙翙文鹓飞渡淮，葳蕤五采下天阶。西畴昨夜雨初遍，田父讴歌有好怀。湘潭山色随轻毂，谈笑来为此州牧。隔岸桐林散绮霞，三月洞庭春水绿。
送甘允从北上
作者：倪瓒
朝代：明
体裁：古风

翔鸿纵高姿，流水去不息。枉道别友生，扬舲望京国。婉娈前途憩，萧条馀景匿。神京衣冠会，左右金阳宅。驱马流星繁，垂轩春雾集。嘉子玉质朗，早通金闺籍。行逢明主顾，入补词臣职。束带向晨趋，陪宴终日昃。芳年易为晓，所愿崇令德。英英白云飞，渺渺青山隔。秋风应节起，万里思亲客。迟子返旧居，衔杯数相觌。
送章鍊师并寄郑有道
作者：倪瓒
朝代：明
体裁：古风

良觌忽云阻，桐花今亦繁。落日满洲渚，扬舲念孤鶱。因怀息机叟，蕴真从灌园。晨扫石上云，伫子接清言。
送钱成大赴淮东
作者：倪瓒
朝代：明
体裁：古风

桐柏山高淮水阔，道途悠悠心忽忽。大藩作镇据两淮，公侯干城孰予越。带雨春潮送雨声，淮山千里青相迎。隐居行义今寥落，到邑烦君访董生。
送马生
作者：倪瓒
朝代：明
体裁：古风

送子淮南行，系舟江岸柳。翠影舞晴烟，落我杯中酒。举杯向落日，春水浮天碧。时见白鸥飞，雪光翻绮席。应笑披羊裘，独钓江边石。
送高太守之秦邮
作者：倪瓒
朝代：明
体裁：古风

秦汉置牧守，犹古之侯伯。封建而郡县，仁政固不易。汉宣知所本，留意二千石。慎哉高侯车，愿循古辙迹。
醉歌行次韵酬李徵君春日过草堂赋赠
作者：倪瓒
朝代：明
体裁：古风

杜陵昔年有茅屋，浣花溪边锦江曲。古人不见春风来，桃李无言自山麓。石床藓涩青泥乾，决渠流水夜潺湲。可怜宝剑埋黄土，空馀山月照波间。今我不乐空怀古，短世长年谁比数？花下那知李白来，山鸟恣歌童亦舞。酒酣大笑五情热，作相形求筑岩说。夷齐相逝居首阳，逍遥采薇饱芳洁。勿歌虞夏神农诗，贤愚等是百年期。鲁连耻秦亦蹈海，笑尔局促商山芝。少文壁间对图画，莫待老来难命驾。仰看翕忽浮云驰，安得乘螭与之化。漠漠杨花萦远天，迸壑晴雷惊醉眠。李侯神爽色不动，手中茶雪落轻烟。逢君此乐诚草草，便欲携君卧烟岛。海上千年白鹤飞，世人胡为而自老。
重送初上人参礼光公
作者：倪瓒
朝代：明
体裁：七言绝句

阿育王塔舍利存，山气无雪春冬温。莲花台近多罗树，中有人谈不二门。
闻竹枝歌因效其声二首
作者：倪瓒
朝代：明

钿山湖影接松江，橘叶青青柿叶黄。要写新愁寄音信，西风断雁不成行。江流不住楚山青，船到浔阳几日程。不忍寄将双泪去，门前潮落又潮生。
闻竹枝歌因效其声二首·其一
作者：倪瓒
朝代：明
体裁：词

钿山湖影接松江，橘叶青青柿叶黄。要写新愁寄音信，西风断雁不成行。
闻竹枝歌因效其声二首闻竹枝歌因效其声二首·其二
作者：倪瓒
朝代：明
体裁：词

江流不住楚山青，船到浔阳几日程。不忍寄将双泪去，门前潮落又潮生。
雨中寄孟集
作者：倪瓒
朝代：明
体裁：古风

英英西山云，翳翳终日雨。清池散圆文，空林绝行屦。野性夙所赋，好怀谁共语。烧香对长松，相与成宾主。
雨晴
作者：倪瓒
朝代：明
体裁：七言绝句

江上白蘋风起波，冷纹萦碧暮烟和。织成一幅鸳鸯锦，零落红衣远恨多。
雪后过陈子贞隐居
作者：倪瓒
朝代：明
体裁：七言律诗

陶公卜宅南村里，快雪初晴思一游。树辨微茫来独鹤，橹摇敧侧散轻鸥。墨池绕溜春冰满，尘榻翻书夕照收。相见惘然如有失，掉头吟咏出林丘。
雪后过陈子贞隐居
作者：倪瓒
朝代：明

陶公卜宅南村里，快雪初晴思一游。树辨微茫来独鹤，橹摇欹侧散轻鸥。墨池绕溜春冰满，尘榻翻书夕照收。相见惘然如有失，掉头吟咏出林丘。
题元朴上人壁
作者：倪瓒
朝代：明

萧条江上寺，迢递白云横。坐待高僧久，时闻落叶声。鸱夷怀往躅，张翰有余情。独棹扁舟去，门前潮未生。
题元璞上人壁
作者：倪瓒
朝代：明
体裁：五言律诗

萧条江上寺，迢递白云横。坐待高僧久，时闻落叶声。鸱夷怀往事，张翰有馀情。独棹扁舟去，门前潮未生。
题孙氏雪林小隐图
作者：倪瓒
朝代：明
体裁：七言律诗

天地飘摇一短篷，小窗虚白地炉红。翛然忽起梨云梦，不定仍因柳絮风。鹤影䙰褷檐上下，鹿迒散漫屋西东。杜门我自无干请，閒写芭蕉入画中。
题孙氏雪林小隐图
作者：倪瓒
朝代：明

天地飘摇一短篷，小窗虚白地炉红。翛然忽起梨云梦，不定仍因柳絮风。鹤影褵衤徙檐上下，鹿迒散漫屋西东。杜门我自无干请，闲写芭蕉入画中。
题张以中野亭
作者：倪瓒
朝代：明
体裁：七言律诗

人境旷无车马杂，轩楹只在第三桥。开门草色侵书幌，隔水松声和玉箫。一榻云山供夏簟，满江烟雨看春潮。君能撷取飞霞佩，天际真人近可招。
题张以中野亭
作者：倪瓒
朝代：明

人境旷无车马杂，轩楹只在第三桥。开门草色侵书幌，隔水松声和玉箫。一榻云山供夏簟，满江烟雨看春潮。君能撷取飞霞珮，天际真人近可招。
题张德常良常草堂
作者：倪瓒
朝代：明
体裁：五言律诗

翠壁邻丹灶，青枫背草堂。琴书聊卒岁，麋鹿自成行。涧水流杯滑，飞花入座香。能无问津者，及此系舟航。
题张氏丛竹轩
作者：倪瓒
朝代：明
体裁：五言律诗

高轩自虚旷，幽竹亦丛生。苔石寒依玉，风泉夜炙笙。治冠轻可著，酝酒绿因名。好折青鸾尾，仙坛扫月明。
题所画云林小景图
作者：倪瓒
朝代：明
体裁：七言绝句

赤城霞暖神芝秀，洞里桃花不记春。何事却将山水脚，钟陵市上踏红尘。
题扇
作者：倪瓒
朝代：明
体裁：七言绝句

听雨楼中也自凉，偶停笔砚静焚香。君来为煮嵇山茗，自洗冰瓯仔细尝。
题曹云西画
作者：倪瓒
朝代：明
体裁：七言绝句

吴松江水碧于蓝，怪石乔柯在渚南。鼓柁长吟采蘋去，新晴风日更清酣。
题渔樵友卷
作者：倪瓒
朝代：明
体裁：五言律诗

钓渚复燕山，逃名宇宙间。一篙春水净，半亩落花閒。鸥鸟时亲狎，松云共往还。厌闻尘世事，缅邈不相关。
题溪山雪霁图赠张以中
作者：倪瓒
朝代：明
体裁：六言诗

水影山容黯淡，云林细筱萧疏。谁见重居寺里，雪晴沙际吟馀。
题王元用秋水轩
作者：倪瓒
朝代：明
体裁：古风

秋水如玉涵绿蒲，玉壶美酒清若无。佳人倚窗调锦瑟，文君劝酒坐当垆。昔年种柳绕汉南，树今摇落人何堪。惟有年年秋水至，翠烟石黛漾晴岚。开轩清映临秋水，斜日荷花淡相倚。凌波微步袜生尘，交甫凝情佩还委。
题王澹游岁寒三友图卷
作者：倪瓒
朝代：明
体裁：七言绝句

羲献才情似水清，暑窗葵扇与桃笙。中州父老黄华老，信是前贤畏后生。
题画
作者：倪瓒
朝代：明
体裁：四言诗

义兴之山，维水瀰瀰。载游载咏，操觚挟几。聊乐一日，百岁奚俟。
题画
作者：倪瓒
朝代：明
体裁：七言绝句

南望铜官晓色新，三株松下一茅亭。何当濯足临前涧，坐石閒书相鹤经。
题画
作者：倪瓒
朝代：明
体裁：七言绝句

楼阁参差霞绮开，峰峦重复水萦回。赤阑桥外垂杨下，步月吹笙向此来。
题画
作者：倪瓒
朝代：明
体裁：五言律诗

甫里林居静，江湖远浸山。渔舟冲雨出，巢鹤带云还。漉酒松肪滑，敷茵楮雪间。春风一来过，似泊武陵湾。
题画
作者：倪瓒
朝代：明
体裁：六言诗

罨画溪头唤渡，铜官山下寻僧。水榭汀桥曲曲，风林云磴层层。
题画
作者：倪瓒
朝代：明
体裁：六言诗

舟泊溪流曲曲，鸟啼烟树重重。独思白鹤遗址，好居五老云峰。
题画
作者：倪瓒
朝代：明
体裁：七言绝句

萧萧风雨麦秋寒，把笔临摹强自宽。赖有□君相慰藉，松肪笋脯劝加餐。
题画·其一
作者：倪瓒
朝代：明
体裁：七言绝句

僦得城东三亩居，水光竹色照琴书。晨起开门惊宿鸟，诗成洗砚没游鱼。
题画六首·其一
作者：倪瓒
朝代：明
体裁：六言诗

雨过黄陵庙下，云生玉女井边。野雉雊鸣斜日，鹧鸪啼破林烟。
题画六首·其三
作者：倪瓒
朝代：明
体裁：六言诗

竹上谁弹清泪，如铅春雨斑斑。满眼湘江波浪，望穷白鸟飞还。
题画六首·其二
作者：倪瓒
朝代：明
体裁：六言诗

月下参差双玉，灯前萧散孤鸿。寄兴只消毫楮，写怀不用丝桐。
题画六首·其五
作者：倪瓒
朝代：明
体裁：六言诗

高柳乔柯小阁，水光山色衡门。未老作閒居赋，无钱对北海尊。
题画六首·其六
作者：倪瓒
朝代：明
体裁：六言诗

孝侯庙前雨过，罨画溪头日曛。旧迹如今梦里，春风愁乱行云。
题画六首·其四
作者：倪瓒
朝代：明
体裁：六言诗

高树长松共晚，苍筠野石同贞。珍重王家公子，翩翩白鹤神清。
题画赠九成
作者：倪瓒
朝代：明
体裁：五言律诗

故人郯掾史，邀我宿溪船。把酒风雨至，论诗烟渚前。晨兴就清盥，思逸爱春天。复遇武陵守，共寻花满川。
题画赠僧
作者：倪瓒
朝代：明
体裁：七言绝句

笠泽依稀雪意寒，澄怀轩里酒杯乾。篝镫染笔二更后，远岫疏林亦耐看。
题画赠僧
作者：倪瓒
朝代：明

笠泽依稀雪意寒，澄怀轩里酒杯干。篝灯染笔三更后，远岫疏林亦耐看。
题画赠岳道士
作者：倪瓒
朝代：明
体裁：古风

义兴岳道士，野鹤如长身。我知弥明徒，不是侯喜伦。结喉吟肩耸，铁脊霜髯新。手中石棋子，头上漉酒巾。久居离墨山，自谓无怀民。丧乱不经意，松陵留十旬。香云作舆卫，长松为主宾。既滋数畦菊，复种二亩芹。乐哉以忘死，道富宁忧贫。为我具舟楫，相期桃花春。
题画赠崔子文
作者：倪瓒
朝代：明
体裁：七言绝句

性癖居幽每起迟，一来溪口意凄迷。林亭晓色苍茫里，目送风帆过水西。
题画赠王仲和
作者：倪瓒
朝代：明
体裁：五言律诗

曾住南湖宅，于今已十年。丛筠还自翳，乔木故依然。雨杂鸣渠溜，云连煮朮烟。何时重相过，烂醉得佳眠。
题画赠王仲和
作者：倪瓒
朝代：明

曾住南湖宅，于今已十年。丛筠还自翳，乔木故依然。雨杂鸣渠溜，云连煮术烟。何时重相过？烂醉得佳眠。
题秋亭晓色图
作者：倪瓒
朝代：明
体裁：五言绝句

园林夏雨歇，旭日照苍苔。谁见竹亭里，孤坐兴悠哉。
题秋江图
作者：倪瓒
朝代：明
体裁：七言绝句

长江秋色渺无边，鸿雁来时水拍天。七十二湾明月夜，荻花枫叶覆渔船。
题竹
作者：倪瓒
朝代：明
体裁：七言律诗

叹息真成汗漫游，经春历夏又嗟秋。林居已是能鸣士，顾我宁非不系舟。江渚出吟聊自适，竹梢清泪浩难收。王孙莫道归来好，芳草天涯恨未休。
题竹图
作者：倪瓒
朝代：明
体裁：六言诗

黄陵庙前雨过，邯郸谷口风生。爱杀山人清致，纵横淡写秋声。
题良常草堂图
作者：倪瓒
朝代：明
体裁：六言诗

结屋正临流水，开门巧对长松。为待神芝三秀，移居华盖西峰。
题赵若岩龙山精舍
作者：倪瓒
朝代：明
体裁：古风

我生倦驰骛，无机如汉阴。重游古兰若，对山开我襟。风流李谪仙，赏静谐夙心。琅然哦新诗，如闻大雅音。回首石林晚，白云花雨深。
题郑所南兰
作者：倪瓒
朝代：明
体裁：七言绝句

秋风兰蕙化为茅，南国凄凉气已消。只有所南心不改，泪泉和墨写《离骚》。
题郑所南兰
作者：倪瓒
朝代：明

秋风兰蕙化为茅，南国凄凉气已消。只有所南心不改，泪泉和墨写离骚。
题骊山图
作者：倪瓒
朝代：明
体裁：古风

校猎上林苑，洗马昆明池。霜威肃笳鼓，云气画车旗。马班陈赋咏，卫霍绥蛮夷。王风既未远，文明方在兹。逶迤霄汉上，凤凰尚来仪。
题高房山尚书著色山水
作者：倪瓒
朝代：明
体裁：七言绝句

白云孤鹤暮知还，晚泊钱唐看越山。珍重今朝重展卷，吟诗作赋北窗间。
风雨
作者：倪瓒
朝代：明
体裁：七言律诗

风雨萧条歌慨慷，忽思往事已微茫。山人酒劝花间月，秦女筝弹《陌上桑》。灯影半窗千里梦，泥涂一日九回肠。此生传舍无非寓，谩认他乡是故乡。
馀不溪词
作者：倪瓒
朝代：明
体裁：古风

馀不溪水涵绿蘋，微风吹波蹙龙鳞。看山荡桨不知远，两岸桃花飞接人。溪回路转松风急，竹林华房霞气湿。忽逢道士颀而长，疑是韩国张子房。相期飘拂紫烟里，下揽沧溟浮玉觞。
馀不溪词
作者：倪瓒
朝代：明
体裁：古风

馀不溪水绿生蘋，放舟演漾当青春。舟随鹤影忽行远，洞口桃花飞接人。云松蔽亏烟萝席，俨在溪东之石壁。羽人垂衣坐鼓簧，馈我晨餐芝菌香。从兹更发洞庭渚，濯发咸池临故乡。
鹊桥仙
作者：倪瓒
朝代：明
体裁：词

富豪休恃。英雄休使。一旦繁华如洗。鹊巢何事借鸠居，看数载、主三易矣。东家烟起。西家烟起。无复碧翚朱棨。我来重宿半间云，算旧制、唯余此耳。
鹊桥仙·富豪休恃
作者：倪瓒
朝代：明

富豪休恃。英雄休使。一旦繁华如洗。鹊巢何事借鸠居，看数载、主三易矣。东家烟起。西家烟起。无复碧＊朱＊。我来重宿半间云，算旧制
鹧鸪天
作者：倪瓒
朝代：明
体裁：词

笠泽沿回十五年。亲知情义日堪怜。偷见三顾吾何有，俗士群讥自省愆。聊复尔，岂其然。田翁轻慢牧童颠。乃知造物深相与，急使江湖棹去船。
鹧鸪天·笠泽沿回十五年
作者：倪瓒
朝代：明

笠泽沿回十五年。亲知情义日堪怜。偷见三顾吾何有，俗士群讥自省愆。聊复尔，岂其然。田翁轻慢牧童颠。乃知造物深相与，急使江湖棹去
黄本中书斋为写寄傲窗图
作者：倪瓒
朝代：明
体裁：古风

庭树绿交荫，时鸟语清绵。春竹罗径笋，夏花敷沼莲。慨然三季后，契彼羲农前。古井汲修绠，空斋絙素弦。长歌归去来，悟悦陶公贤。终寻桃源崦，息景穷幽玄。
黄钟·人月圆
作者：倪瓒
朝代：明
体裁：曲

伤心莫问前朝事，重上越王台。鹧鸪啼处，东风草绿，残照花开。怅然孤啸，青山故国，乔木苍苔。当时明月，依依素影，何处飞来？
惊回一枕当年梦，渔唱起南津。画屏云嶂，池塘春草，无限消魂。旧家应在，梧桐覆井，杨柳藏门。闲身空老，孤篷听雨，灯火江村。
黄钟·人月圆伤心莫问前朝事，重上越王台。鹧鸪啼处，东风草绿，残照
作者：倪瓒
朝代：明

花开。
怅然孤啸，青山故国，乔木苍苔。
当时明月，依依素影，何处飞来？惊回一枕当年梦，渔唱起南津。
画屏云嶂，池塘春草，无限销魂。
旧家应在，梧桐覆井，杨柳藏门。
闲身空老，孤篷听雨，灯火江村。
龙门茶屋图
作者：倪瓒
朝代：明
体裁：古风

龙门秋月影，茶屋白云泉。不与世人赏，瑶草自年年。上有天池水，松风舞沦涟。何当蹑飞凫，去采池中莲。
竹炉诗
作者：倪祚
朝代：明

清风只合近孤禅，华屋徒留五十年。竹格总如前度好，瓷瓯那得旧时娟。鬓丝吟榻全真趣，松火清流断俗缘。物理往还虽不定，芳名须藉后人传。
登陈山
作者：倪端
朝代：明
体裁：五言律诗

扶屐盘山磴，悠然望不穷。海涛斜捲白，秋叶远含红。西北疮痍病，东南赋税空。漫言天地大，何处老微躬。
登黄鹤楼
作者：倪组
朝代：明
体裁：七言律诗

遥看汉水隔江流，黄鹄矶头黄鹤楼。千载白云仙子老，数峰丹壑客怀秋。乾坤台榭犹今古，泽国山河自去留。驻马登临多感寓，长安直北使人愁。
一碧轩为盛锟题
作者：倪谦
朝代：明

北塘一水接清溪，万顷波光望眼迷。星斗不分天上下，烟涛常拍岸东西。暖铺翡翠平如掌，冷浸芙蓉绿似荑。爱此结庐成小隐，沙鸥来往共幽栖。
七月四日避暑天界禧上人西庵号天祥
作者：倪谦
朝代：明

西庵避暑远寻盟，洒面松风夹道迎。竹坞披襟毛骨爽，石床欹枕梦魂清。庭前树古知僧腊，林下云閒识宦情。大地苍生望霖雨，凭谁呼起钵龙行。
万壑苍烟卷为邹允达赋
作者：倪谦
朝代：明

君不见泰山之巅蟠老龙，高盖偃蹇排寒冬。参天自是隔风雨，胡乃坐累秦人封。又不见匡庐之崖霜雪盛，马鬣麈尾枝交映。已从方士资养生，更向桑门作谈柄。何如凤台之西千万栽，一一长身封绿苔。贞姿高洁负奇气，磥砢总是明堂才。乍疑森森剑佩羽林客，怒发冲冠铁衣涩。又疑翩翩云罕纷前驱，翠葆碧幢攒列戟。大株小株鳞甲坚，正直岂畏藤萝缠。露滋雨洗净如沐，但见万壑摇苍烟。道乡之孙我之友，爱隐松关与松偶。城市红尘没马深，谁解寻盟岁寒叟。秋官放笔写作图，墨华满纸烟模糊。经雷蜕骨缩人瘿，拔地怪柯编虎须。披图浩歌对君酌，素云绝胜苍烟壑。上苑霏微烟更多，来游好控巢松鹤。
万竿烟雨图
作者：倪谦
朝代：明

谁研清露染霜毫，扫出潇湘万玉梢。满地苍苔穿稚笋，一溪流水浸香苞。风雷夜撼龙蛇窟，烟雨寒倾翡翠巢。疑是南郊驻严跸，霓旌羽盖五云交。
万里江山图为唐县史赋
作者：倪谦
朝代：明

先生之卷不盈尺，中有万里江山图。展图心目顿开豁，一叶况见烟波徒。嗟我平生好游览，梦魂长夜飞江湖。微官羁绊不能往，怅望汉广峨眉孤。画工毫素得真趣，簸荡海若并天吴。三峡涛痕绕白帝，九疑翠色连苍梧。安得乘风破巨浪，饱帆瞬息追奔乌。宜君得此重爱惜，青藜夜光惊仆奴。珍藏什袭岂无意，宁止供玩资吟娱。问津非欲近星渚，梯云应拟游清都。诗成莫动海天想，且对西山倾百壶。
万里江山图为浦友谦赋
作者：倪谦
朝代：明

乾坤浑沌二气相荡摩，盘古未出浩劫渺渺知如何。一从高下奠清浊，山岳峙立流江河。至今山作漾沙势，水载厚地无停波。百川万折竞趋海，连峰迤逦堆青螺。嗟我閒情本好游，一官束缚如茧窠。天生好景在人世，未得放棹穷经过。老彭翛翛江海客，胸蟠造化谁能识。醉握毛锥写作图，万里分明归咫尺。风雨溟濛元气俱，林霭阴森鬼神泣。令我披图思爽然，恍若掀篷倚秋壁。高者何为如削玉，峨眉熊耳通巴蜀。低者何为如伏象，滟滪瞿塘雪涛涨。远如群龙飞上天，近如万马奔饮泉。深壑幽沉积苍翠，浅渚洄洑涵清涟。巫峰十二净可摘，瑶篸散掷夔门边。汉皋春晚客遗佩，湘浦晓凉人刺船。山长水远望不极，满目但见浮岚烟。钖山浦君最潇洒，不爱黄金偏爱画。得此何殊席上珍，白璧明珠喜盈把。君不见平生李谪仙，千载马子长，足迹所到皆文章。芳名不逐草木腐，直与山水争辉光。宁知此兴亦不浅，抚卷为君歌慨慷。还君之画停我笔，呼童捉酒浇诗肠。
万里江山图为浦友谦赋
作者：倪谦
朝代：明
体裁：古风

乾坤浑沌二气相荡摩，盘古未出浩劫渺渺知如何。一从高下奠清浊，山岳峙立流江河。至今山作漾沙势，水载厚地无停波。百川万折竞趋海，连峰迤逦堆青螺。嗟我閒情本好游，一官束缚如茧窠。天生好景在人世，未得放棹穷经过。老彭翛翛江海客，胸蟠造化谁能识。醉握毛锥写作图，万里分明归咫尺。风雨溟濛元气俱，林霭阴森鬼神泣。令我披图思爽然，恍若掀篷倚秋壁。高者何为如削玉，峨眉熊耳通巴蜀。低者何为如伏象，滟滪瞿塘雪涛涨。远如群龙飞上天，近如万马奔饮泉。深壑幽沉积苍翠，浅渚洄洑涵清涟。巫峰十二净可摘，瑶篸散掷夔门边。汉皋春晚客遗佩，湘浦晓凉人刺船。山长水远望不极，满目但见浮岚烟。锡山浦君最潇洒，不爱黄金偏爱画。得此何殊席上珍，白璧明珠喜盈把。君不见平生李谪仙，千载马子长，足迹所到皆文章。芳名不逐草木腐，直与山水争辉光。宁知此兴亦不浅，抚卷为君歌慨慷。还君之画停我笔，呼童捉酒浇诗肠。
三顾图
作者：倪谦
朝代：明

炎精煽馀耀，赫赫楼桑村。宁知大耳儿，乃是隆准孙。东都九鼎忽倾侧，群雄盻睐孰敢扪。当涂朵颐独凶悖，劫迁入许将豪吞。将军仗钺正宸极，飞羽桓桓万人敌。间关荆楚功不建，拊髀几回增叹息。一朝冰鉴称卧龙，三顾枉驾来隆中。奋髯跃起翊天步，契分交驩鱼水同。兴复遑遑竭心膂，赤壁东风飞一炬。遂令鼎足地三分，立国西南拓疆宇。出师表，八阵图，忠烈智略古所无。渭南乃逢狼顾徒，两敌相遇非天乎。英声义气垂千古，仰见遗容膺独拊。王佐堪追伊吕俦，若论管萧安足数。
上国观光歌为沈侯官司仓用宾赋
作者：倪谦
朝代：明

袖有五色笔，囊有万言策。笔可补造化，策可干明辟。才闻皋朔诣公车，又见严徐向都邑。奋志遥从上国游，扶摇九万抟脩翼。日月明三殿，虎豹守九关。玉帛会诸侯，梯航来百蛮。金张甲第亘紫陌，夔龙礼乐严清班。光华眼底观不尽，致身已在青云间。不慕绾金章，不羡乘丹毂。自分草莽臣，但足升斗禄。东葛方容就督邮，南闽复许烦搜粟。清晓君门开，谒帝趋明光。天仗建羽旄，箫韶仪凤皇。玉阶稽颡荷恩出，海峤行览三山苍。携壶送子都门道，晴日辉辉照芳草。酒阑征旆逐薰风，回首蓬莱五云绕。
世医堂
作者：倪谦
朝代：明

一家医术妙通神，心地俱怀利济仁。肘后方书传父祖，囊中药物备君臣。丹砂夜伏芙蓉鼎，红杏春铺锦绣茵。试问白头无恙客，几多先世受恩人。
中村别业和草庐先生韵为临淮尹彭光赋
作者：倪谦
朝代：明

忆昔中村居，名流盛诗赋。百年何所馀，合抱当时树。良畴尽膏腴，丰年咏多稌。况负邑城南，相违一舍许。桑麻遂敷荣，牛羊乐孳乳。累累近古坟，宰木烟云昏。日落双钟畔，惟应狐兔蹲。欲持一杯酒，往慰千载魂。承家有贤令，馀庆知长存。尚期守兹业，绵绵在儿孙。
临江仙·题观泉图
作者：倪谦
朝代：明

桧壑泉垂朝雨后，冰帘一片谁收。两髯闲坐古矶头。回头频指点，飞雪洒清秋。白羽停挥凉意透，冷光晴射双眸。夕阳不尽古今愁。伯牙弦上趣，曾遇赏音不。
为易太守题日本僧所作田庐图
作者：倪谦
朝代：明

在昔寻仙闻祖龙，欲度弱水求瀛蓬。徐生楼船载男女，沧溟远汎将焉穷。海洲驻节不复返，至今有国扶桑东。君民举国奉夷教，诗书亦沾邹鲁风。圣人在御重柔远，梯航万里车书通。来宾重译贡方物，授馆致饩恩优隆。史臣笔底晓词翰，丹青绘事兼能工。始知文化洽殊俗，意匠彷佛荆关踪。礼曹郎官青琐客，溪藤数幅陈南宫。召之放笔恣挥洒，风景写出江南同。野桥百尺跨溪水，旗亭一簇依林丛。长途策蹇过行旅，隔岸骑牛来牧童。居民比屋事耕稼，郊原禾黍方芃芃。岂其经行写所见，家山想是劳形容。郎官出守分虎铜，携图谒我幽轩中。为言此画非所重，以出远人聊见崇。为君乘兴写长句，日华正照东窗红。
为江阴伍教谕题葡萄三首
作者：倪谦
朝代：明

满架延秋蔓，虬须拂面长。草龙珠帐底，偏爱午阴凉。秋冷骊龙卧，高垂颔下珠。紫驼银瓮里，遥想出天厨。玉露承金掌，溥漙下碧虚。内园知此味，应赐马相如。
为江阴伍教谕题葡萄三首·其一
作者：倪谦
朝代：明

满架延秋蔓，虬须拂面长。草龙珠帐底，偏爱午阴凉。
为江阴伍教谕题葡萄三首·其三
作者：倪谦
朝代：明

玉露承金掌，溥漙下碧虚。内园知此味，应赐马相如。
为江阴伍教谕题葡萄三首·其二
作者：倪谦
朝代：明

秋冷骊龙卧，高垂颔下珠。紫驼银瓮里，遥想出天厨。
为郁景章题竹和张廷端韵
作者：倪谦
朝代：明

从教桃杏逞春酣，独立江皋分所甘。谁把紫箫惊宿凤，凌风毛羽绿毵毵。
乐清轩诗为沙士清题
作者：倪谦
朝代：明

门枕清溪画不如，杜陵新卜浣花居。兰英绕砌清宜佩，柿叶垂檐绿可书。磬折奴颜羞媚世，羽轻仙骨欲凭虚。洛城多少行窝内，争候尧夫驻小车。毂击蹄奔耳不闻，一轩幽僻离尘氛。吸残竹叶杯中月，梦断梅花帐底云。古画品高烦客定，新题韵险向人分。年来久抱濂溪拙，谁读宗元乞巧文。日出城东未启扃，捲帘山色送遥青。萍池水煖鱼留子，苔径风暄鹤堕翎。角里高歌垂钓槛，子云晏坐草玄亭。只愁秋晚秦淮上，太史应占有客星。不是诗仙是酒仙，逍遥物外阅流年。累山移得云根石，凿沼分来竹里泉。袖手厌谈当世务，闭门閒著养生篇。支筇几度寻幽径，疑入蓬莱小有天。竹床高卧静无哗，谁识城中隐者家。棋局不收苍藓石，纶竿常占白鸥沙。短篱带露惟栽菊，碧椀抄云或饭麻。安得青囊医国手，为君痼疾起烟霞。敛迹销声乐道真，床头酿熟味偏醇。还巢社燕如归客，窥榻寒蟾似故人。落落乾坤双短鬓，悠悠泉石一閒身。如今老我投簪绂，结个茅茨作近邻。平章风月信多能，佳趣秋来分外增。鹓鹭行中无梦到，凤凰台上有诗登。梅窗点易研溪露，棐几耽书费剡藤。已觉胸襟忘物我，萧然浑似了禅僧。抱膝长吟倚树根，肯为形役丧吾存。采芝客去方欹枕，看竹人来又叩门。春晚落花薰几席，夜深华月沁琴樽。人生出处多关系，何日相从与细论。
乐清轩诗为沙士清题·其一
作者：倪谦
朝代：明

门枕清溪画不如，杜陵新卜浣花居。兰英绕砌清宜佩，柿叶垂檐绿可书。磬折奴颜羞媚世，羽轻仙骨欲凭虚。洛城多少行窝内，争候尧夫驻小车。
乐清轩诗为沙士清题·其七
作者：倪谦
朝代：明

平章风月信多能，佳趣秋来分外增。鹓鹭行中无梦到，凤凰台上有诗登。梅窗点易研溪露，棐几耽书费剡藤。已觉胸襟忘物我，萧然浑似了禅僧。
乐清轩诗为沙士清题·其三
作者：倪谦
朝代：明
体裁：七言律诗

日出城东未启扃，捲帘山色送遥青。萍池水煖鱼留子，苔径风暄鹤堕翎。甪里高歌垂钓槛，子云晏坐草玄亭。只愁秋晚秦淮上，太史应占有客星。
乐清轩诗为沙士清题·其三
作者：倪谦
朝代：明

日出城东未启扃，捲帘山色送遥青。萍池水煖鱼留子，苔径风暄鹤堕翎。角里高歌垂钓槛，子云晏坐草玄亭。只愁秋晚秦淮上，太史应占有客星。
乐清轩诗为沙士清题·其二
作者：倪谦
朝代：明

毂击蹄奔耳不闻，一轩幽僻离尘氛。吸残竹叶杯中月，梦断梅花帐底云。古画品高烦客定，新题韵险向人分。年来久抱濂溪拙，谁读宗元乞巧文。
乐清轩诗为沙士清题·其五
作者：倪谦
朝代：明

竹床高卧静无哗，谁识城中隐者家。棋局不收苍藓石，纶竿常占白鸥沙。短篱带露惟栽菊，碧椀抄云或饭麻。安得青囊医国手，为君痼疾起烟霞。
乐清轩诗为沙士清题·其五
作者：倪谦
朝代：明
体裁：七言律诗

竹床高卧静无哗，谁识城中隐者家。棋局不收苍藓石，纶竿常占白鸥沙。短篱带露惟栽菊，碧碗抄云或饭麻。安得青囊医国手，为君痼疾起烟霞。
乐清轩诗为沙士清题·其八
作者：倪谦
朝代：明

抱膝长吟倚树根，肯为形役丧吾存。采芝客去方欹枕，看竹人来又叩门。春晚落花薰几席，夜深华月沁琴樽。人生出处多关系，何日相从与细论。
乐清轩诗为沙士清题·其六
作者：倪谦
朝代：明

敛迹销声乐道真，床头酿熟味偏醇。还巢社燕如归客，窥榻寒蟾似故人。落落乾坤双短鬓，悠悠泉石一閒身。如今老我投簪绂，结个茅茨作近邻。
乐清轩诗为沙士清题·其四
作者：倪谦
朝代：明

不是诗仙是酒仙，逍遥物外阅流年。累山移得云根石，凿沼分来竹里泉。袖手厌谈当世务，闭门閒著养生篇。支筇几度寻幽径，疑入蓬莱小有天。
乙酉元日立春试笔时五十一
作者：倪谦
朝代：明

年华荏苒鬓如银，甲子今朝过五旬。成化新正初改岁，大钧元日正回春。九原先垄关心切，千里乡山入梦频。只待河开便归去，江村耕钓老吾身。
九月八日蒋宗诚请冶城登高分韵得将字
作者：倪谦
朝代：明

冶城佳节近重阳，绝顶登高景倍常。极目青山皆绕郭，放怀绿醑正盈觞。塞鸿江上涵秋影，篱菊尊前散晚香。燕客喜逢诗社友，一壶宁待白衣将。
九月十日王祭酒鸡鸣山登高分韵得日字
作者：倪谦
朝代：明

昨朝属重阳，阴雨何濛密。今晨忽晴霁，仰面见白日。浮云喜尽敛，四野青山出。司成重佳节，招邀登崒嵂。遥指鸡笼巅，兹焉遂閒逸。极目骋遐瞩，一览风景悉。仰瞻宝公塔，俯憩瞿昙室。坐听颖师琴，泠泠鼓清律。张筵对黄花，酒泛金尊溢。况我八九人，俱是清閒秩。缅思陶渊明，东篱兴高率。周雅咏凤凰，唐风歌蟋蟀。若复不尽欢，转盻流光失。胜会苦难常，后继安可必。明年知谁健，莫厌杯行疾。
书怀
作者：倪谦
朝代：明

世情宜假不宜真，齑臼功名只剩贫。垂老独怜丹悃在，相知空叹白头新。青蝇积毁能销骨，骍犊分甘足养身。长啸碧山宁负我，何如归去作閒人。
二月初四日夜梦中作
作者：倪谦
朝代：明

庭前昨夜起秋风，落叶潇潇万木空。独有此君颜不改，依然无恙月明中。
于景瞻以闺情和予梦中之作少寓热中之意因效颦以复十首
作者：倪谦
朝代：明

几回搦管不成章，空把盐枝插路傍。封臂绛纱何日解，菱花一夜恐飞霜。又逐残云过女墙，曾陪歌舞在昭阳。如今羞见缠头锦，空惜馀音绕画梁。湖山石畔好烧香，银汉无波玉露凉。低蹙翠裙深下拜，细将心事诉穹苍。落月流辉照屋梁，又看红日上扶桑。若为化作山头石，望见夫君志亦偿。千金不惜买文章，永巷秋深灏气凉。若得重瞳亲一顾，含羞谁引驾车羊。又逐鸣鸠到耳傍，青春背我去堂堂。谷风自昔歌葑菲，泾渭相形益可伤。偏讶愁随一线长，肯同桃李竞新妆。此心非石安能转，自保坚贞比卫姜。一刻千金孰与偿，瑶琴无复凤求凰。妾心有似池中藕，虽断柔丝绾更长。已甘抱节比枯篁，曾荐青奴一夜凉。就使秋风能再热，敢辞辛苦侍帏房。只愁金剪割离肠，恩宠难凭苦不常。已愧短檠墙角弃，何时游鲽海东洋。
于景瞻以闺情和予梦中之作少寓热中之意因效颦以复十首·其一
作者：倪谦
朝代：明

几回搦管不成章，空把盐枝插路傍。封臂绛纱何日解，菱花一夜恐飞霜。
于景瞻以闺情和予梦中之作少寓热中之意因效颦以复十首·其七
作者：倪谦
朝代：明

偏讶愁随一线长，肯同桃李竞新妆。此心非石安能转，自保坚贞比卫姜。
于景瞻以闺情和予梦中之作少寓热中之意因效颦以复十首·其三
作者：倪谦
朝代：明

湖山石畔好烧香，银汉无波玉露凉。低蹙翠裙深下拜，细将心事诉穹苍。
于景瞻以闺情和予梦中之作少寓热中之意因效颦以复十首·其九
作者：倪谦
朝代：明

已甘抱节比枯篁，曾荐青奴一夜凉。就使秋风能再热，敢辞辛苦侍帏房。
于景瞻以闺情和予梦中之作少寓热中之意因效颦以复十首·其二
作者：倪谦
朝代：明

又逐残云过女墙，曾陪歌舞在昭阳。如今羞见缠头锦，空惜馀音绕画梁。
于景瞻以闺情和予梦中之作少寓热中之意因效颦以复十首·其五
作者：倪谦
朝代：明

千金不惜买文章，永巷秋深灏气凉。若得重瞳亲一顾，含羞谁引驾车羊。
于景瞻以闺情和予梦中之作少寓热中之意因效颦以复十首·其八
作者：倪谦
朝代：明

一刻千金孰与偿，瑶琴无复凤求凰。妾心有似池中藕，虽断柔丝绾更长。
于景瞻以闺情和予梦中之作少寓热中之意因效颦以复十首·其六
作者：倪谦
朝代：明

又逐鸣鸠到耳傍，青春背我去堂堂。谷风自昔歌葑菲，泾渭相形益可伤。
于景瞻以闺情和予梦中之作少寓热中之意因效颦以复十首·其十
作者：倪谦
朝代：明

只愁金剪割离肠，恩宠难凭苦不常。已愧短檠墙角弃，何时游鲽海东洋。